|  |
| --- |
| patvirtinta |
| Viešųjų pirkimų komisijos  2025 m. vasario 19 d.  posėdžio protokolu Nr. 2 |

**PAKRUOJO RAJONO SAVIVALDYBĖS ADMINISTRACIJA**

# ATVIRAS KONKURSAS

# SUPAPRASTINTO VIEŠOJO PIRKIMO SĄLYGOS

**Pakruojo rajono Degėsių k. v. up. Plonė, up. Žioglupis ir juose esančių melioracijos statinių remonto ir priežiūros darbŲ VIEŠASIS PIRKIMAS**

**I Skyrius**

**BENDROSIOS NUOSTATOS**

1. Pakruojo rajono savivaldybės administracija (toliau – perkančioji organizacija), juridinio asmens kodas 288733050, adresas Kęstučio g. 4, LT-83152 Pakruojis, vykdydama viešąjį pirkimą **numato įsigyti Pakruojo rajono Degėsių k. v. up. Plonė, up. Žioglupis ir juose esančių melioracijos statinių remonto ir priežiūros darbus** (toliau – darbai).
2. Supaprastintas Pakruojo rajono Degėsių k. v. up. Plonė, up. Žioglupis ir juose esančių melioracijos statinių remonto ir priežiūros darbųviešasis pirkimas (toliau – pirkimas) atliekamas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis pirkimo sąlygomis.
3. Pirkimas vykdomas atviro konkurso būdu naudojantis Centrinės viešųjų pirkimų informacinės sistemos (toliau – CVP IS) priemonėmis. Pirkimo dokumentai skelbiami CVP IS adresu <https://viesiejipirkimai.lt/>. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, pasiekiamoje adresu <https://viesiejipirkimai.lt/>.
4. Perkančioji organizacija neatlieka pirkimo naudojantis centrinės perkančiosios organizacijos (toliau – CPO) paslaugomis, nes pirkimo objekte nurodytų darbų CPO kataloge (<https://katalogas.cpo.lt/katalogas/>) nėra.
5. Perkančioji organizacija 2022 m. gegužės 26 d. Pakruojo rajono savivaldybės tarybos sprendimu Nr. T-155 „Dėl pavedimo vykdyti centrinės perkančiosios organizacijos funkcijas“ vykdo centrinės perkančiosios organizacijos funkcijas.
6. Aplinkos apsaugos reikalavimai ir (arba) kriterijai pirkimo dokumentuose yra nustatyti Lietuvos Respublikos Vyriausybės ar jos įgaliotos institucijos nustatyta tvarka. **Pirkimas yra laikomas „žaliuoju“ pirkimu.** Aplinkos apsaugos kriterijai nustatyti pagal aktualios redakcijos Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) 4.3 papunktį. Aplinkos apsaugos kriterijai nustatyti pirkimo sąlygų III skyriaus 44 punkte.
7. Pirkimas nėra rezervuotas pagal Viešųjų pirkimų įstatymo 23 ir 24 straipsnių nuostatas.
8. **Pirkimui skirtų lėšų suma siekia ne daugiau kaip 219 178,00 Eur (įskaitant visus mokesčius). Pasiūlyta kaina viršijanti nurodytą sumą bus laikoma per didele kaina ir toks pasiūlymas bus atmetamas.** Perkančioji organizacija vertindama kainą atsižvelgia į tai, kokia bus galutinė lėšų suma išleista pirkimui, įskaitant ir dėl pirkimo sutarties sudarymo su pirkimo laimėtoju jo paties įgyjamas mokestines prievoles (ar teises). Tai reiškia, kad kai pirkime dalyvauja tiekėjai, kurie turi skirtingą statusą – PVM mokėtojai ir ne PVM mokėtojai – perkančioji organizacija pasiūlymus vertina atsižvelgdama į galutinę lėšų sumą, kurią ji išleis.
9. Vartojamos pagrindinės sąvokos apibrėžtos Viešųjų pirkimų įstatyme, apraše ir šiose pirkimo sąlygose.
10. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
11. Pateikdamas savo pasiūlymą tiekėjas pareiškia ir garantuoja, kad susipažino su visomis šių pirkimo sąlygų nuostatomis, priima pirkimo dokumentus kaip vientisą ir nedalomą dokumentą bei sutinka su visomis pirkimo dokumentų nuostatomis.
12. Tiekėjas yra atsakingas už rūpestingą visų pirkimo dokumentų rinkinio išnagrinėjimą, įskaitant pateiktus dokumentus ir visus išleistus papildymus, už patikimos informacijos apie visas sąlygas bei įsipareigojimus, galinčius turėti įtakos pasiūlymo sumai ar pobūdžiui arba darbų atlikimui, gavimą. Tiekėjas, pastebėjęs netikslumų ar neatitikimų pirkimo dokumentuose, privalo nedelsiant raštu kreiptis į perkančiąją organizaciją dėl pirkimo dokumentų paaiškinimo (patikslinimo). Pasirašius pirkimo sutartį, nebebus priimtas joks reikalavimas pakeisti pasiūlymo sumą arba sąlygas, motyvuojant tuo, kad pasiūlyme buvo klaidų ar netikslumų ir privalės atlikti visus darbus, numatytus pirkimo dokumentuose.
13. Perkančioji organizacija laikys, kad tiekėjas, pateikęs pasiūlymą pirkimui, yra susipažinęs su Lietuvos Respublikos ir Europos Sąjungos teisės aktais, reglamentuojančiais viešuosius pirkimus, pirkimo sutarčių sudarymą ir vykdymą, bei kitais teisės aktais, kurių nuostatos gali liesti bet kokius tarp perkančiosios organizacijos ir tiekėjų susiklostančius santykius, kylančius ir (ar) susijusius su šiuo pirkimu.
14. Visos pirkimo sąlygos nustatytos pirkimo dokumentuose, kuriuos sudaro:
    1. skelbimas apie pirkimą;
    2. pirkimo sąlygos (kartu su priedais);
    3. pirkimo sąlygų paaiškinimai (patikslinimai), taip pat atsakymai į tiekėjų klausimus (jeigu bus);
    4. kita CVP IS priemonėmis pateikta informacija.
15. Išankstinis informacinis skelbimas apie šį pirkimą nebuvo skelbtas.
16. Pirkime perkančioji organizacija nenumato skelbti savanoriško *ex ante* skaidrumo skelbimo.
17. Į pirkimo komisijos posėdžius perkančioji organizacija nenumato kviesti dalyvauti stebėtojų.
18. Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
19. Perkančioji organizacija privalo nutraukti pradėtas pirkimo procedūras, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti.
20. Perkančiosios organizacijos kontaktinis asmuo įgaliotas palaikyti tiesioginį ryšį su tiekėjais – Viešųjų pirkimų skyriaus vyriausioji specialistė Eglė Ilekytė, Kęstučio g. 4-111, Pakruojis, tel. +370 421 69 085, el. p. [egle.ilekyte@pakruojis.lt](mailto:egle.ilekyte@pakruojis.lt).

**II SKYRIUS**

**PIRKIMO OBJEKTAS**

1. **Pirkimo objektas –** **Pakruojo rajono Degėsių k. v. up. Plonė, up. Žioglupis ir juose esančių melioracijos statinių remonto ir priežiūros darbai.** Bendrojo viešųjų pirkimų žodyno (BVPŽ) kodas – 45112320-4 Melioracijos darbai.
2. **Pirkimas į dalis neskaidomas.** Tiekėjas turi teikti pasiūlymą visai nurodytai pirkimo apimčiai.
3. **Reikalavimai pirkimo objektui, perkamų darbų savybės ir orientacinės darbų apimtys nustatytos techniniame darbo projekte** (pirkimo sąlygų 2 priedas). Pastarajame dokumente visi įvardinti darbai yra laikomi melioracijos statyba, kuriai vykdyti reikalinga turėti įgytą kvalifikaciją (atestatą ar kitą lygiavertį dokumentą) Lietuvos Respublikos melioracijos įstatymo nustatyta tvarka.
4. Pirkimo dokumentuose nurodyti darbų kiekiai yra orientaciniai ir nėra laikomi faktiniais. Visa rizika dėl tikslių darbų kiekių įvertinimo tenka tiekėjui. Darbai, kurie turi būti atlikti pagal darbų technologiją, normatyvinius darbų dokumentus ir kiti darbai, kuriuos būtina atlikti, kad būtų užbaigti darbai, bet yra neįvertinti perkančiosios organizacijos pateiktuose dokumentuose, turi būti įvertinti tiekėjų. Tiekėjams rekomenduojama nuvykti į darbų atlikimo vietą ir tinkamai įsivertinti darbų kaštus.
5. Siūlomų darbų charakteristikos turi atitikti pirkimo dokumentuose išdėstytus reikalavimus arba būti lygiavertės arba geresnių savybių. Jeigu pirkimo dokumentuose yra nurodytas konkretus perkamo objekto dalių modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartai, protokolai, pastarieji gali būti keičiami į lygiaverčius.
6. Darbai apima darbų atlikimą, visų reikalingų leidimų ir licencijų gavimą, taip pat visus kitus darbus, kurie yra reikalingi ir būtini, kad būtų pasirašytas statybos užbaigimo dokumentas ir objektas(-ai) būtų perduotas(-i) eksploatuoti perkančiajai organizacijai.
7. **Darbų atlikimo terminas – ne vėliau kaip iki 2025 m. lapkričio 30 d.** Pirkimo sutartyje nustatytomis aplinkybėmis, darbų atlikimo terminas gali būti pratęstas 1 kartą, ne ilgesniam kaip 1 mėnesio laikotarpiui.
8. **Darbų atlikimo vieta – Pakruojo rajono Degėsių k. v. up. Plonė, up. Žioglupis.**
9. Perkančioji organizacija nereikalauja, kad esmines užduotis atliktų pats pasiūlymą pateikęs dalyvis, o jeigu pasiūlymą pateikė tiekėjų grupė, – tos grupės partneris.
10. Pirkimo objekto socialiniai kriterijai, energijos vartojimo efektyvumo kriterijai nėra nustatomi.
11. Perkamam objektui netaikomi Lietuvos Respublikos Vyriausybės 2021 m. gruodžio 8 d. nutarime Nr. 1061 „Dėl reikalavimų ir (arba) kriterijų dėl statinio informacinio modeliavimo metodų taikymo“ nurodyti atvejai.
12. Atlikdama viešuosius pirkimus, kurių objektas apima Viešųjų pirkimų įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas, perkančioji organizacija laiko, kad prekės ar paslaugos kelia grėsmę nacionaliniam saugumui, kai egzistuoja aplinkybės, nurodytos Viešųjų pirkimų įstatymo 37 straipsnio 9 dalyje (išskyrus atvejus, kai prekių gamintojas ar paslaugų teikėjas ar jį kontroliuojantis asmuo patenka į Viešųjų pirkimų įstatymo 37 straipsnio 10 dalyje išvardintą subjektų sąrašą). Šio pirkimo objektas nepatenka į Viešųjų pirkimų įstatymo 92 straipsnio 13 dalyje numatytame sąraše nurodytų BVPŽ kodų apimtį. Atsižvelgiant į tai, **reikalavimai dėl nacionalinio saugumo** pagal Viešųjų pirkimų įstatymo 37 straipsnio 9 dalį **nėra taikomi** ir iš tiekėjo pateikti Viešųjų pirkimų tarnybos nustatytos formos atitikties deklaraciją (toliau – Atitikties deklaracija), o iš ekonomiškai naudingiausią pasiūlymą pateikusio tiekėjo – dokumentų, nurodytų Viešųjų pirkimų įstatymo 39 straipsnio 3 dalyje, nereikalaujama.

**III SKYRIUS**

**TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI IR, JEIGU TAIKYTINA, REIKALAUJAMI KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI, NACIONALINIO SAUGUMO REIKALAVIMAI, TARP JŲ IR REIKALAVIMAI ATSKIRIEMS BENDRĄ PASIŪLYMĄ PATEIKIANTIEMS TIEKĖJŲ GRUPĖS NARIAMS. PATVIRTINANČIŲ DOKUMENTŲ SĄRAŠAS**

1. **Pašalinimo pagrindai, jų nebuvimą patvirtinantys dokumentai yra nurodyti pirkimo sąlygų 3 priede.** Pašalinimo pagrindai taikomi tiekėjui (kai pasiūlymą teikia ūkio subjektų grupė – visiems tos grupės nariams) ir ūkio subjektams, kurių pajėgumais tiekėjas remiasi. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus Viešųjų pirkimų įstatymo 46 straipsnio 10 dalyje nustatytus atvejus (tačiau atsižvelgiant į Viešųjų pirkimų įstatymo 46 straipsnio 11 ir 12 dalių nuostatas).
2. Perkančioji organizacija, priimdama sprendimus dėl tiekėjo pašalinimo iš pirkimo procedūros Viešųjų pirkimų įstatymo 46 straipsnio 4 dalyje nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, Viešųjų pirkimų įstatymo 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros Viešųjų pirkimų įstatymo 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal Viešųjų pirkimų įstatymo 52 ir 91 straipsnius skelbiamą informaciją.
3. **Su pasiūlymu teikiamas tik EBVPD (pirkimo sąlygų 4 priedas). Perkančioji organizacija su pasiūlymu nereikalauja pateikti pirkimo sąlygų 3 priede nurodytų pašalinimo pagrindų nebuvimą įrodančių dokumentų.** Vykdant supaprastintą pirkimą, pažymų, patvirtinančių Viešųjų pirkimų įstatymo 46 straipsnyje nurodytų tiekėjo pašalinimo pagrindų nebuvimą, nereikalaujama, kai tiekėjas pateikia EBVPD. Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjo tik turėdama pagrįstų abejonių dėl šio tiekėjo patikimumo. Tokiu atveju, pirkimo procedūros metu perkančioji organizacija gali paprašyti tiekėjo pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą.
4. Deklaruodami, kad nėra pagrindo pašalinti iš pirkimo, kartu su pasiūlymu užpildytą Europos bendrąjį viešųjų pirkimų dokumentą (toliau – EBVPD) turi pateikti:
   1. pasiūlymą pateikęs tiekėjas;
   2. kiekvienas tiekėjų grupės partneris, jei pasiūlymą pateikia tiekėjų grupė;
   3. kiekvienas kitas ūkio subjektas, kurių pajėgumais remiasi tiekėjas.
5. Tiekėjas turi užpildyti EBVPD tokiu būdu:
   1. kompiuteryje išsaugoti EBVPD formą XML formatu;
   2. įkelti (importuoti) EBVPD duomenis svetainėje <https://ebvpd.eviesiejipirkimai.lt/espd-web/filter?lang=lt>;
   3. pateikti atsakymus į EBVPD nurodytus klausimus;
   4. kompiuteryje išsaugoti PDF formatu gautą formą su pateiktais atsakymais;
   5. teikiant pasiūlymą, prie jo prisegti išsaugotą EBVPD formą su atsakymais PDF formatu kartu su kitais pasiūlymo dokumentais, t. y. pasiūlymo pateikimo lango skiltyje „Prisegti dokumentus“;
   6. kiekvienas PDF formatu teikiamas EBVPD turi būti pasirašytas fiziniu parašu arba originaliu saugiu elektroniniu parašu, atitinkančiu teisės aktų reikalavimus.
6. Jeigu tiekėjas neatitinka reikalavimų, nustatytų pagal Viešųjų pirkimų įstatymo 46 straipsnio 1, 4 dalis, perkančioji organizacija jo nepašalina iš pirkimo procedūros, kai yra abi šios sąlygos kartu:
   1. tiekėjas pateikė perkančiajai organizacijai informaciją apie tai, kad ėmėsi šių priemonių:
      1. savanoriškai sumokėjo arba įsipareigojo sumokėti kompensaciją už žalą, padarytą dėl Viešųjų pirkimų įstatymo 46 straipsnio 1, 4 dalyse nurodytos nusikalstamos veikos arba pažeidimo, jeigu taikytina;
      2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
      3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;
   2. perkančioji organizacija įvertina tiekėjo informaciją, pateiktą pagal pirkimo sąlygų 38.1 papunktį, ir priima motyvuotą sprendimą, kad priemonių, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Perkančioji organizacija pateikia tiekėjui motyvuotą sprendimą raštu ne vėliau kaip per 10 dienų nuo pirkimo sąlygų 38.1 papunktyje nurodytos tiekėjo informacijos gavimo.
7. Perkančioji organizacija pašalina tiekėją iš pirkimo procedūros pagal Viešųjų pirkimų įstatymo 46 straipsnio 4 dalyje nurodytus pašalinimo pagrindus ir tuo atveju, kai ji turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti Viešųjų pirkimų įstatymo 46 straipsnio 4 dalyje nurodytų pašalinimo pagrindų taikymo.
8. Esant pagrįstoms abejonėms dėl tiekėjo patikimumo, perkančioji organizacija gali reikalauti tiekėjo pažymų, patvirtinančių tiekėjo pašalinimo pagrindų nebuvimą. Tokiu atveju, perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Pirkimo sąlygų 3 priede nurodomi dokumentai, kuriuos nustatytu atveju teikia Lietuvos Respublikoje registruoti tiekėjai. Dėl dokumentų, kuriuos nustatytu atveju turi pateikti užsienio šalių tiekėjai, informaciją perkančioji organizacija pasitikrina „e-Certis“, adresu <https://ec.europa.eu/tools/ecertis/>.
9. Jeigu tiekėjas negali pateikti pirkimo sąlygų 3 priede nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų šio įstatymo 46 straipsnio 1 ir 3 dalyse keliamų klausimų, jie gali būti pakeisti:
   1. priesaikos deklaracija;
   2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
10. Tiekėjo kvalifikacija ir, jeigu taikytina, atitiktis kokybės vadybos sistemos ir (arba) aplinkos apsaugos vadybos sistemos standartų reikalavimams turi būti įgyta iki pasiūlymų pateikimo termino pabaigos (susipažinimo su pasiūlymais dienos). Jeigu kvalifikacijos ir, jeigu taikytina, atitikties kokybės vadybos sistemos ir (arba) aplinkos apsaugos vadybos sistemos standartų taikymą patvirtinantys dokumentai yra išduoti po pasiūlymų pateikimo termino pabaigos, juose nurodoma informacija turi būti aktuali iki pasiūlymų pateikimo termino pabaigos (susipažinimo su pasiūlymais dienos).
11. **Tiekėjų kvalifikacijos reikalavimai bei reikalaujami dokumentai ir informacija, patvirtinantys šiuos reikalavimus:**

| **Eil. Nr.** | **Kvalifikacijos reikalavimai** | **Patvirtinančių dokumentų sąrašas** |
| --- | --- | --- |
| ***Teisė verstis atitinkama veikla*** | | |
| 43.1. | Tiekėjas turi teisę verstis melioracijos statinių statybos veikla.  *PASTABOS:*  *Kvalifikacijos reikalavimas suformuluotas atsižvelgiant į Lietuvos Respublikos melioracijos įstatymo reikalavimus.*  *Visi perkami darbai priskiriami melioracijos statinių statybos darbams, todėl visiems darbams atlikti tiekėjas turi turėti atestatą ar kitą lygiavertį dokumentą, suteikiantį teisę verstis melioracijos statinių statybos veikla.*  *Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys, pagal jų prisiimamus įsipareigojimus pirkimo sutarčiai vykdyti. Jeigu ūkio subjektų grupės narys vykdys darbus (ar jų dalį), jis turi atitikti šį reikalavimą. Jeigu ūkio subjektų grupės narys vykdys kitus sutartinius įsipareigojimus (tieks prekes ar teiks paslaugas), tokiu atveju, ūkio subjektų grupės narys privalo turėti teisę verstis ta veikla, kurią vykdys įgyvendinant pirkimo sutartį.*  *Kiti ūkio subjektai\* privalo turėti teisę verstis ta veikla, kuriai jis pasitelkiamas. Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys vykdys darbus, kuriems reikia jų pajėgumų.* *Jeigu kitas ūkio subjektas vykdys darbus (ar jų dalį), jis turi atitikti šį reikalavimą. Jeigu kitas ūkio subjektas vykdys kitus sutartinius įsipareigojimus (tieks prekes ar teiks paslaugas), tokiu atveju, kitas ūkio subjektas privalo turėti teisę verstis ta veikla, kurią vykdys įgyvendinant pirkimo sutartį.*  *Subtiekėjai\*\* privalo turėti teisę verstis ta veikla, kuriai jis pasitelkiamas. Jeigu subtiekėjas vykdys darbus (ar jų dalį), jis turi atitikti šį reikalavimą. Jeigu subtiekėjas vykdys kitus sutartinius įsipareigojimus (tieks prekes ar teiks paslaugas), tokiu atveju, subtiekėjas privalo turėti teisę verstis ta veikla, kurią vykdys įgyvendinant pirkimo sutartį.*  *\* Ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus.*  *\*\* Subtiekėjas – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus.* | Profesinių ar veiklos registrų tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje ūkio subjektas registruotas, ar priesaikos deklaracija, liudijanti tiekėjo teisę verstis atitinkama veikla (Lietuvos Respublikoje registruotas tiekėjas pateikia: Lietuvos Respublikos žemės ūkio ministerijos ar kitos kompetentingos institucijos išduotą galiojantį kvalifikacijos atestatą ar kitą lygiavertį dokumentą, suteikiantį teisę vykdyti melioracijos statinių statyba). |
| ***Techninio ir profesinio pajėgumo reikalavimai*** | | |
| 43.2. | Tiekėjas privalo turėti pakankamai pirkimo sutarties vykdymui būtinų specialistų, turinčių teisę eiti priskirtas pareigas, kad tinkamai įvykdytų pirkimo sutartį:   * ne mažiau kaip 1 melioracijos statinių statybos vadovą, vykdysiantį pirkimo sutartį, kuris turi teisę eiti melioracijos statinių statybos vadovo pareigas.   *PASTABOS:*  *Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistas (-ai), atsižvelgiant į jų prisiimamus įsipareigojimus pirkimo sutarčiai vykdyti. Jeigu ūkio subjektų grupės nario specialistas vadovaus darbams (ar jų daliai), jis turi atitikti šį reikalavimą.*  *Tiekėjas gali remtis kitų ūkio subjektų\* pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų. Jeigu kito ūkio subjekto, kurio pajėgumais remiamasi, specialistas vadovaus darbams (ar jų daliai), jis turi atitikti šį reikalavimą.*  *Jei tiekėjas (jo pasitelkiami specialistai) pats atitinka keliamą reikalavimą, tačiau tiekėjas ketina pasitelkti subtiekėjus\*\* (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos, t. y. vadovaus darbams (ar jų daliai).*  *\* Ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus.*  *\*\* Subtiekėjas – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus.* | *Pateikiamuose dokumentuose turi būti pateikiami tie duomenys, kurie yra aktualūs pagal nustatytus kvalifikacijos reikalavimus. Pateiktų dokumentų / duomenų visuma turi įrodyti atitikimą kvalifikacijos reikalavimams (tiekėjas, teikdamas daugiau duomenų, nei prašyta pagal pirkimo sąlygas, prisiima su tuo susijusią riziką dėl tokių duomenų teisingumo. Pateikiami reikalaujamą kvalifikaciją viršijantys duomenys turi būti teisingi ir atitikti konkrečių kvalifikacijos reikalavimų kriterijus):*   1. Siūlomų specialistų sąrašas. Informacija pateikiama pagal pirkimo sąlygų 5 priedą.   *PASTABA.*  *Esant poreikiui patikslinti, papildyti ar paaiškinti pasiūlymą tiekėjas negali siūlyti kitų specialistų, kurie nebuvo nurodyti tiekėjo pasiūlyme (pirminėje informacijoje).*   1. Lietuvos Respublikos žemės ūkio ministerijos ar kitos kompetentingos institucijos ar atitinkamos užsienio šalies institucijos išduotas galiojantis kvalifikacijos atestatas ar kitas lygiavertis dokumentas, suteikiantis teisę siūlomam melioracijos statinių statybos vadovui, kuris vykdys pirkimo sutartį, eiti melioracijos statinių statybos vadovo pareigas. 2. Darbo arba kitos sutarties išrašas (ar kiti dokumentai) patvirtinantys tiekėjo ir nurodyto fizinio asmens (specialisto) teisinius santykius, nurodant darbo ar kitos sutarties sudarymo datą, darbdavio ir darbuotojo identifikavimo duomenis (vardą, pavardę, pagal sutartį nustatytas darbo funkcijas).   *PASTABA.*  *Jeigu pasitelkiamas specialistas (kvazisubtiekėjas) nėra tiekėjo ar ūkio subjektų grupės nario ar ūkio subjekto, kurio pajėgumais tiekėjas remiasi, ar subtiekėjo darbuotojas, tačiau jį ketinama įdarbinti, turi būti pateiktas ketinimų protokolas arba kitas lygiavertis dokumentas, įrodantis, kad laimėjimo atveju siūlomas specialistas bus įdarbintas.* |

1. **Perkančioji organizacija reikalauja aplinkos apsaugos vadybos sistemos standartų taikymo:**

| **Eil. Nr.** | **Aplinkos** **apsaugos vadybos sistemos standartų taikymas** | **Patvirtinančių dokumentų sąrašas** |
| --- | --- | --- |
| 44.1. | Tiekėjas, vykdydamas pirkimo sutartį, atliekamiems darbams turi taikyti aplinkos apsaugos vadybos sistemos standartus (sertifikato taikymo sritis – hidrotechniniai statiniai ir/ar melioracijos statiniai).  *PASTABOS:*  *Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys, pagal jų prisiimamus įsipareigojimus pirkimo sutarčiai vykdyti. Jeigu ūkio subjektų grupės narys vykdys darbus (ar jų dalį), jis turi atitikti šį reikalavimą. Jeigu ūkio subjektų grupės narys vykdys kitus sutartinius įsipareigojimus (tieks prekes ar teiks paslaugas), tokiu atveju, ūkio subjektų grupės nariui šis reikalavimas nėra taikomas.*  *Tiekėjas gali remtis kitų ūkio subjektų\* pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų. Jeigu kitas ūkio subjektas vykdys darbus (ar jų dalį), jis turi atitikti šį reikalavimą. Jeigu kitas ūkio subjektas vykdys kitus sutartinius įsipareigojimus (tieks prekes ar teiks paslaugas), tokiu atveju, kitam ūkio subjektui šis reikalavimas netaikomas.*  *Subtiekėjai\*\* turi laikytis reikalaujamų aplinkos apsaugos vadybos sistemos standartų, atsižvelgiant į jų prisiimamus įsipareigojimus pirkimo sutarčiai vykdyti. Jeigu subtiekėjas vykdys darbus (ar jų dalį), jis turi atitikti šį reikalavimą. Jeigu subtiekėjas vykdys kitus sutartinius įsipareigojimus (tieks prekes ar teiks paslaugas), tokiu atveju, subtiekėjui šis reikalavimas netaikomas.*    *\* Ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus.*  *\*\* Subtiekėjas – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus.* | Nepriklausomų įstaigų išduotas galiojantis sertifikatas, patvirtinantis, kad yra laikomasi aplinkos apsaugos vadybos sistemos standartų pagal Europos Sąjungos aplinkos apsaugos vadybos ir audito sistemą (angl. Eco–Management and Audit Scheme, EMAS) arba kitą aplinkos apsaugos vadybos sistemas, pripažįstamas pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos 77 sprendimus 2001/681/EB bei 2006/193/EB (OL 2009 L 342, p. 1), 45 straipsnį, arba kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus.  *PASTABA.*  *Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Perkančioji organizacija priima ir kitus lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.* |

1. Perkančioji organizacija nereikalauja kokybės vadybos sistemos standartų taikymo.
2. **Su pasiūlymu teikiamas tik EBVPD. Perkančioji organizacija su pasiūlymu nereikalauja pateikti pirkimo sąlygų 43 punkte** **nurodytų kvalifikacijos atitiktį reikalavimams įrodančių dokumentų ir pirkimo sąlygų 44 punkte nurodytų Aplinkos apsaugos vadybos sistemos standartų taikymą patvirtinančių dokumentų.** Šių dokumentų prašoma tik iš ekonomiškai naudingiausią pasiūlymą pateikusio tiekėjo prieš nustatant laimėjusį pasiūlymą.\
3. Atlikdama viešuosius pirkimus, kurių objektas apima Viešųjų pirkimų įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas, perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, ir draudžia viešuosiuose pirkimuose dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose (išskyrus atvejus, kai tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra Viešųjų pirkimų įstatymo 47 straipsnio 10 dalyje išvardinti subjektai). Reikalavimai dėl nacionalinio saugumo pagal Viešųjų pirkimų įstatymo 47 straipsnio 9 dalį nėra taikomi, nes šio pirkimo objektas nepatenka į Viešųjų pirkimų įstatymo 92 straipsnio 13 dalyje numatytame sąraše nurodytų BVPŽ kodų apimtį. Atsižvelgiant į tai, **reikalavimai dėl nacionalinio saugumo** pagal Viešųjų pirkimų įstatymo 47 straipsnio 9 dalį **nėra taikomi** ir iš tiekėjo pateikti Atitikties deklaraciją, o iš ekonomiškai naudingiausią pasiūlymą pateikusio tiekėjo – dokumentų, nurodytų Viešųjų pirkimų įstatymo 51 straipsnio 12 dalyje, nereikalaujama. Taikoma ir dėl kvazisubtiekėjų (specialistų).
4. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, reikalavimams dėl nacionalinio saugumo, jeigu ji:
   1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
   2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta pirkimo dokumentuose. Jei dokumentas išduotas anksčiau, tačiau jame nurodytas galiojimo terminas ilgesnis nei nurodyta pirkimo dokumentuose, toks dokumentas jo galiojimo laikotarpiu yra priimtinas).
5. Tais atvejais, kai pirkimo dokumentuose nenustatyta, kad tiekėjo kvalifikacija dėl teisės verstis atitinkama veikla tikrinama arba pagal pirkimo dokumentuose nustatytus kvalifikacijos reikalavimus tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Tokiu atveju, tiekėjas turės pateikti atitinkamus dokumentus, įrodančius, kad pirkimo sutartį vykdys tik tokią teisę turintys asmenys, ne vėliau kaip iki darbų vykdymo pradžios.
6. **Tiekėjas gali remtis kitų ūkio subjektų pajėgumais**, t. y. remtis kitų ūkio subjektų kvalifikacija tam, kad atitikti pirkimo dokumentuose nustatytus kvalifikacijos reikalavimus, neatsižvelgiant į tai, koks teisinis ryšys sieja tiekėją ir tą ūkio subjektą, kurio pajėgumais tiekėjas remiasi. Tiekėjas gali remtis tik tokiais kitų ūkio subjektų pajėgumais, kuriais jis realiai galės disponuoti pirkimo sutarties vykdymo metu. Taikoma ir dėl kvazisubtiekėjų (specialistų).
7. Tiekėjas, remdamasis kitų ūkio subjektų pajėgumais (t. y. kurių kvalifikacija tiekėjas remiasi siekdamas atitikti pirkimo dokumentuose nustatytus kvalifikacijos reikalavimus), turi pareigą perkančiajai organizacijai pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tikrindamas, ar tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai, perkančioji organizacija iš tiekėjo priima bet kokias tai patvirtinančias priemones. Taikoma ir dėl kvazisubtiekėjų (specialistų).
8. Perkančioji organizacija reikalaus, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius ūkio subjekto, kurio pajėgumais tiekėjas remiasi, pašalinimo pagrindų nebuvimą (esant pagrįstoms abejonėms dėl tiekėjo patikimumo), atitiktį kvalifikacijos reikalavimams bei, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, nacionalinio saugumo reikalavimams. Perkančioji organizacija patikrins, ar ūkio subjektai, kurių pajėgumais tiekėjas ketina remtis (t. y. kurių kvalifikacija tiekėjas remiasi siekdamas atitikti pirkimo dokumentuose nustatytus kvalifikacijos reikalavimus), tenkina jiems keliamus kvalifikacijos bei, jeigu taikytina, kokybės vadybos sistemos ir (arba) aplinkos apsaugos vadybos sistemos standartų taikymo, nacionalinio saugumo reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina jam keliamų kvalifikacijos bei jeigu taikytina, kokybės vadybos sistemos ir (arba) aplinkos apsaugos vadybos sistemos standartų taikymo, nacionalinio saugumo reikalavimų arba jo padėtis atitinka bent vieną pagal perkančiosios organizacijos nustatytą pašalinimo pagrindą, perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu. Taikoma ir dėl kvazisubtiekėjų (specialistų) pagal jiems keliamus reikalavimus.
9. **Perkančioji organizacija reikalauja, kad tiekėjas savo pasiūlyme nurodytų, kokiai pirkimo sutarties daliai ir kokius subtiekėjus, kurių pajėgumais nesiremia** (t. y. kurių kvalifikacija tiekėjas nesiremia tam, kad atitikti pirkimo dokumentuose nustatytus kvalifikacijos reikalavimus), tačiau tiekėjas ketina juos pasitelkti pirkimo sutarties vykdymui ir jie tiekėjui yra žinomi. Perkančioji organizacija reikalaus, kad ekonomiškai naudingiausią pasiūlymą pateikęs tiekėjas pateiktų aktualius dokumentus, jeigu taikoma, dėl subtiekėjo atitikties kvalifikacijos bei kokybės vadybos sistemos ir (arba) aplinkos apsaugos vadybos sistemos standartų taikymo, nacionalinio saugumo reikalavimams.
10. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie perkančiosios organizacijos poreikio įsigyti pirkimo objektą tenkinimo (tiesiogiai neprisidės prie darbų atlikimo, neprisiims solidarios atsakomybės už pirkimo sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos patalpas, išnuomos įrangą ar pan.), tiekėjas, neprivalo teikti jų EBVPD ir pašalinimo pagrindų nebuvimą įrodančių dokumentų, tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis pirkimo sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to, kokiais pagrindais (nuosavybės, nuomos ar kitais) naudojasi ar naudosis pirkimo sutarties vykdymo metu atitinkamas priemones.
11. Perkančioji organizacija prašo, kad tiekėjas pateiktų informaciją, kokias pirkimo sutarties dalis vykdytų ūkio subjektai, kurių pajėgumais tiekėjas remiasi, ir (ar) subtiekėjai, jeigu jie yra žinomi.
12. Kitų subjektų pasitelkimas ir jų nurodymas pasiūlyme nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.
13. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Perkančioji organizacija gali pareikalauti pateikti užsienio šalies tiekėjo Lietuvos Respublikos kompetentingai institucijai pateiktą prašymą (su gavimo (registracijos) žyma) išduoti teisės pripažinimo dokumentą. Užsienio šalies tiekėjai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti Lietuvos Respublikos kompetentingai institucijai visus reikiamus dokumentus, esant poreikiui juos nedelsiant tikslinti, aktyviai bendradarbiauti. Užsienio šalies tiekėjo turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę tiekėjas kilmės šalyje turi būti įgijęs iki pasiūlymų pateikimo termino pabaigos. Pastarieji dokumentai turės būti pateikti iki pirkimo sutarties pasirašymo.

**IV SKYRIUS**

**ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

1. **Pasiūlymą gali pateikti ūkio subjektų grupė.** Pirkime pasiūlymą teikianti ūkio subjektų grupė, turi pateikti jungtinės veiklos sutarties kopiją. Jungtinės veiklos sutartyje privalo būti nurodyta: ūkio subjektų grupės sudėtis ir kiekvieno tiekėjų grupės dalyvio įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, tenkanti kiekvienai sutarties šaliai, įeinanti į bendrą sutarties vertę; solidari, kiekvieno tiekėjų grupės dalyvio atskirai ir visų kartu, atsakomybė už įsipareigojimų ir prievolių perkančiajai organizacijai nevykdymą (nepriklausomai nuo jų įnašo pagal jungtinės veiklos sutartį); kuris šios sutarties dalyvis yra įgaliojamas ūkio subjektų grupės vardu teikti pasiūlymą, o laimėjus pirkimą, – pasirašyti pirkimo sutartį su perkančiąja organizacija, teikti sąskaitas-faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su pirkimo sutarties vykdymu susijusius dokumentus (įgaliotas dalyvis) ir kt.
2. Jei laimėtoju pripažinus ūkio subjektų grupę perkančioji organizacija nereikalaus, kad ji įgytų tam tikrą teisinę formą.

**V SKYRIUS**

**PASIŪLYMŲ RENGIMAS, PATEIKIMAS, KEITIMAS**

1. Pateikdamas pasiūlymą tiekėjas sutinka su pirkimo dokumentų nuostatomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu <https://viesiejipirkimai.lt/>. Pasiūlymas, pateiktas popierinėje formoje arba ne perkančiosios organizacijos nurodytomis elektroninėmis priemonėmis, bus atmestas kaip neatitinkantis pirkimo dokumentų reikalavimų.
3. Pasiūlymą gali teikti tik CVP IS registruotas tiekėjas (nemokama registracija adresu <https://viesiejipirkimai.lt/>). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.). Pateikiant atitinkamų dokumentų skaitmenines yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
4. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai vertėjo patvirtintas vertimas į lietuvių kalbą.
5. **Pasiūlymą sudaro tiekėjo pateiktų duomenų, dokumentų skaitmeninėje formoje ir atsakymų CVP IS priemonėmis, visuma:**
   1. pasiūlymo forma užpildyta ir pasirašyta pagal pirkimo sąlygų 1 priedą;
   2. pasiūlymo galiojimo užtikrinimas parengtas pagal pirkimo sąlygų VII skyriaus nuostatas;
   3. įgaliojimas ar kitas dokumentas (pvz. pareigybės aprašymas), suteikiantis teisę pasirašyti tiekėjo pasiūlymą (taikoma, kai pasiūlymą parašu patvirtina ne įmonės vadovas, o įgaliotas asmuo);
   4. EBVPD užpildytas ir pasirašytas pagal pirkimo sąlygų 4 priedą (EBVPD turi užpildyti, pasirašyti ir pateikti tiekėjas, **kiekvienas** tiekėjų grupės partneris (jei pasiūlymą pateikia ūkio subjektų grupė), **kiekvienas** kitas ūkio, kurio pajėgumais ketina remtis (jeigu remiamasi) tiekėjas);
   5. tiekėjo ir kitų ūkio subjektų, kurių pajėgumais remiasi tiekėjas (įskaitant kvazisubtiekėjus (specialistus)), bendradarbiavimą pirkimo laimėjimo ir sutarties sudarymo atveju, įrodantys dokumentai (taikoma, jeigu tiekėjas pirkimo sutarties vykdymo metu remsis kitų ūkio subjektų pajėgumais (įskaitant kvazisubtiekėjus (specialistus));
   6. jungtinės veiklos sutartis (taikoma, jeigu pirkime dalyvauja ūkio subjektų grupė);
   7. kita pirkimo dokumentuose prašoma informacija ir (ar) dokumentai.
6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.
7. Tiekėjui neleidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
8. **Pasiūlymas turi būti pateiktas** **iki 2025 m. kovo 3 d. 9 val. 00 min.**(Lietuvos Respublikos laiku) tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.
9. Perkančioji organizacija turi teisę pratęsti pasiūlymų pateikimo terminą. Apie naują pasiūlymų pateikimo terminą perkančioji organizacija CVP IS susirašinėjimo priemonėmis praneša visiems tiekėjams, prisijungusiems prie pirkimo, paskelbia CVP IS.
10. Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą neprarasdamas teisės į savo pasiūlymo galiojimo užtikrinimą, jeigu jo buvo reikalaujama. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.
11. Tiekėjas pasiūlyme turi nurodyti, ar jo pasiūlyme yra konfidencialios informacijos, ir kuri informacija, vadovaujantis Viešųjų pirkimų įstatymo 20 straipsnio 2 dalimi, yra konfidenciali. Perkančioji organizacija, pirkimo komisija (toliau – komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.
12. Tiekėjas, teikdamas pasiūlymą, turi uždengti (paslėpti) fizinių asmenų duomenis, jeigu tie duomenys nėra būtini, siekiant įsitikinti tiekėjo atitiktimi pirkimo dokumentuose nustatytiems reikalavimams.
13. Asmens duomenų tvarkymo nuostatos:
    1. vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (aktualios redakcijos) nuostatomis, tiekėjui išreiškus norą dalyvauti perkančiosios organizacijos organizuojamame pirkime, perkančioji organizacija (duomenų tvarkytojas) teisinių prievolių vykdymo pagrindais tvarkys tiekėjo asmens duomenis, būtinus pagal viešųjų pirkimų teisinius santykius reglamentuojančių teisės aktų reikalavimus;
    2. nurodytais pagrindais bus tvarkomi tiesiogiai tiekėjų pateikti asmens duomenys;
    3. tiekėjų pateikti duomenys bus saugomi teisės aktuose nustatytais terminais (Lietuvos vyriausiojo archyvaro 2011 m. kovo 9 d. įsakymu Nr. V-100 patvirtinta Bendrųjų dokumentų saugojimo terminų rodyklė (aktualia redakcija));
    4. įgyvendindama teisės aktuose numatytas pareigas, tiekėjų asmens duomenis perkančioji organizacija teiks Viešųjų pirkimų tarnybai, CVP IS, teismams ir kitoms valstybės ar savivaldybės institucijoms;
    5. su tiekėjų pateikta informacija susipažins komisijos nariai, taip pat gali susipažinti perkančiosios organizacijos pakviesti ekspertai, komisijos posėdžiuose dalyvaujantys stebėtojai, Viešųjų pirkimų tarnybos atstovai, perkančiosios organizacijos direktorius, jo įgalioti asmenys, kiti asmenys ir institucijos, turinčios tokią teisę pagal jų veiklą reglamentuojančius Lietuvos Respublikos įstatymus, taip pat Lietuvos Respublikos Vyriausybės nutarimu įgalioti Europos Sąjungos ar atskirų valstybių finansinę paramą administruojantys viešieji juridiniai asmenys;
    6. asmens duomenų tvarkymą perkančiojoje organizacijoje reglamentuoja Lietuvos Respublikos asmens duomenų teisinės apsaugos įstatymas ir poįstatyminiai teisės aktai.
14. Tiekėjas, pateikdamas pasiūlymą, turi siūlyti visą nurodytą pirkimo apimtį.
15. Pasiūlyme nurodoma pirkimo objekto kaina pateikiama eurais, turi būti išreikšta ir apskaičiuota taip, kaip nurodyta pirkimo sąlygų 1 priede. Bendra kaina turi atitikti pateiktų jos sudėtinių dalių sumą. Apskaičiuojant kainą, turi būti atsižvelgta į visą pirkimo dokumentuose nurodytą pirkimo objekto apimtį, kainos sudėtines dalis, pirkimo dokumentuose nustatytus reikalavimus, į numatytą atsiskaitymo už įvykdytus įsipareigojimus terminą, bei kitą pirkimo dokumentuose nurodytą informaciją. Į pirkimo objekto kainą turi būti įskaityti visi mokesčiai ir visos tiekėjo išlaidos susijusios su pirkimo objekto įgyvendinimu, atsiskaitymo dokumentų pateikimo per sąskaitų administravimo bendrąją informacinę sistemą (toliau – SABIS) išlaidos ir t. t.
16. Pasiūlymas turi galioti ne trumpiau nei 3 mėnesius nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
17. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo perkančioji organizacija gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo buvo reikalaujama. Tiekėjas, kuris sutinka pratęsti savo pasiūlymo galiojimo terminą ir apie tai raštu praneša perkančiajai organizacijai, pratęsia pasiūlymo galiojimo užtikrinimo terminą arba pateikia naują pasiūlymo galiojimo užtikrinimą patvirtinantį dokumentą, jeigu jo buvo reikalaujama. Jeigu tiekėjas neatsako į perkančiosios organizacijos prašymą pratęsti pasiūlymo galiojimo užtikrinimo terminą, jo nepratęsia arba nepateikia naujo pasiūlymo galiojimo užtikrinimo, laikoma, kad jis atmetė prašymą pratęsti savo pasiūlymo galiojimo terminą.
18. Perkančioji organizacija neatlygina tiekėjams išlaidų, patirtų rengiant ir teikiant pasiūlymus.
19. Perkančioji organizacija neatsako už CVP IS sutrikimus ar kitus nenumatytus atvejus, dėl kurių pasiūlymai nebuvo gauti, gauti pavėluotai ar tiekėjas susidūrė su kitais pasiūlymo pateikimo trukdžiais. Siekiant išvengti nesklandumų, perkančioji organizacija rekomenduoja teikti pasiūlymą likus bent 1 dienai iki pasiūlymų pateikimo termino pabaigos.

**VI SKYRIUS**

**PASIŪLYMŲ ŠIFRAVIMAS**

79. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

79.1. iki pasiūlymo pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti Viešųjų pirkimų tarnybos [interneto svetainėje](https://vpt.lrv.lt/lt/nuorodos/kiti-duomenys/pasiulymu-sifravimas/duk-5/tiekejams-5/kaip-galiu-uzsifruoti-kainos-pasiulyma/);

79.2. pasibaigus pasiūlymų pateikimo terminui, bet ne vėliau kaip per 30 min., CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).

80. Tiekėjui užšifravus visą pasiūlymą ir pasibaigus pasiūlymų pateikimo terminui (ne vėliau kaip per 30 min.) nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

**VII SKYRIUS**

**PASIŪLYMŲ GALIOJIMO UŽTIKRINIMAS**

81. Tiekėjo pateikiamo pasiūlymo galiojimas turi būti užtikrintas 2 000,00 Eur (dviejų tūkstančių eurų) sumai bet kuriuo iš tiekėjo pasirinktų užtikrinimo būdų: užstatu, arba Lietuvos Respublikoje ar užsienyje registruoto banko ar kredito unijos pirmo pareikalavimo neatšaukiama pasiūlymo užtikrinimo garantija, arba Lietuvos Respublikoje ar užsienyje registruotos draudimo bendrovės pirmojo pareikalavimo laidavimo draudimu. Pasiūlymo galiojimo užtikrinimo reikalavimai:

81.1. užstatas iki pasiūlymų pateikimo termino pabaigos turi būti pervestas į Pakruojo rajono savivaldybės administracijos, juridinio asmens kodas 288733050, sąskaitą LT094010051001829169, Luminor Bank AS.

81.2. banko ar kredito unijos garantijai ar draudimo bendrovės laidavimui keliami šie reikalavimai:

81.2.1. pasiūlymo galiojimą užtikrinantys dokumentai turi būti pasirašyti dokumentą išdavusio ūkio subjekto įgalioto asmens saugiu elektroniniu parašu;

81.2.2. pasiūlymo galiojimo užtikrinimo dokumente turi būti nurodytas jo galiojimo terminas. banko garantija ar draudimo bendrovės laidavimas turi galioti visą pasiūlymo galiojimo laikotarpį, bet ne trumpiau nei 3 mėnesius nuo pasiūlymų pateikimo termino pabaigos;

81.2.3. garantiją suteikęs bankas ar kredito unija arba laidavimą suteikusi draudimo bendrovė privalo per 5 darbo dienas sumokėti perkančiajai organizacijai garantijoje (laidavime) nurodytą pinigų sumą, gavusi perkančiosios organizacijos pirmą rašytinį reikalavimą nereikalaudama, kad perkančioji organizacija savo reikalavimą pagrįstų, su sąlyga, kad perkančioji organizacija pažymės, jog reikalaujama suma priklauso nuo vienos iš pirkimo sąlygų 83 punkte nurodytų sąlygų, įvardindama šią sąlygą.

82. Tiekėjas kartu su pasiūlymo galiojimo užtikrinimu turi pateikti apmokėjimą, pasiūlymo galiojimo užtikrinimą išdavusiai finansinei institucijai, patvirtinantį dokumentą arba užstato pervedimo į perkančiosios organizacijos sąskaitą mokėjimo nurodymą ar kitą lygiavertį dokumentą.

83. Tiekėjas netenka pasiūlymo galiojimo užtikrinimo esant bent vienai šių sąlygų:

83.1. tiekėjas iki perkančiosios organizacijos nurodyto termino pabaigos nepateikia jokios prašomos informacijos dėl pateikto pasiūlymo patikslinimo, papildymo arba paaiškinimo, neįprastai mažos kainos pagrindimo ar aritmetinių klaidų ištaisymo, nepateikia informacijos dėl pašalinimo pagrindų nebuvimo ar kvalifikaciją pagrindžiančių dokumentų ar aplinkos apsaugos vadybos sistemos standartų taikymo;

83.2. tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų), nors pasiūlymo galiojimo terminas dar nebus pasibaigęs;

83.3. laimėjęs pirkimą tiekėjas atsisako pasirašyti pirkimo sutartį pagal pirkimo dokumentuose pateiktą pirkimo sutarties projektą (pirkimo sąlygų 6 priedas). Jei perkančiosios organizacijos nurodytu laiku jis nepasirašo pirkimo sutarties, laikoma, kad tiekėjas atsisakė pasirašyti pirkimo sutartį;

83.4. tiekėjas, kurio pasiūlymas laimėjo pirkimą, per 10 darbo dienų nuo pirkimo sutarties sudarymo dienos nepateikia pirkimo sutarties įvykdymo užtikrinimo, ar pateikia reikalavimų neatitinkantį pirkimo sutarties įvykdymo užtikrinimą.

**VIII SKYRIUS**

**PIRKIMO DOKUMENTŲ PAAIŠKINIMAS (PATIKSLINIMAS)**

1. Tiekėjas yra atsakingas už rūpestingą viso pirkimo dokumentų rinkinio išnagrinėjimą, įskaitant pateiktus dokumentus ir visus išleistus papildymus, už patikimos informacijos apie visas sąlygas bei įsipareigojimus, galinčius turėti įtakos pasiūlymo kainai ar pobūdžiui arba darbų atlikimui, gavimą. Tiekėjas pastebėjęs netikslumų ar neatitikimų pirkimo dokumentuose, privalo nedelsiant raštu kreiptis į perkančiąją organizaciją dėl pirkimo dokumentų paaiškinimo (patikslinimo). Pasirašius pirkimo sutartį, nebebus priimtas joks reikalavimas pakeisti pasiūlymo kainą arba sąlygas, motyvuojant tuo, kad pasiūlyme buvo klaidų ar netikslumų ir privalės atlikti visus darbus, numatytus pirkimo dokumentuose.
2. **Tiekėjai prašymus dėl pirkimo dokumentų paaiškinimų (patikslinimų) gali pateikti ne vėliau kaip likus 5 dienoms iki pasiūlymų pateikimo termino pabaigos.** Jeigu papildomos su pirkimo dokumentais susijusios informacijos paprašoma laiku, perkančioji organizacija ją pateikia visiems prie pirkimo prisijungusiems tiekėjams ne vėliau kaip likus 4 dienoms iki pasiūlymų pateikimo termino pabaigos. Perkančioji organizacija turi teisę neatsakyti į pavėluotai gautus tiekėjų prašymus dėl pirkimo dokumentų paaiškinimų (patikslinimų).
3. Nesibaigus pasiūlymų pateikimo terminui perkančioji organizacija gali paaiškinti (patikslinti) dokumentus savo iniciatyva.
4. Atsakydama į kiekvieną tiekėjo CVP IS susirašinėjimo priemonėmis pateiktą prašymą paaiškinti (patikslinti) pirkimo dokumentus, jeigu jis buvo pateiktas nepasibaigus nustatytam terminui, arba aiškindama (tikslindama) pirkimo dokumentus savo iniciatyva, perkančioji organizacija atsakymus į tiekėjų klausimus ar pirkimo dokumentų paaiškinimus (patikslinimus) perkančiosios organizacijos iniciatyva paskelbia CVP IS bei teikia CVP IS priemonėmis prie pirkimo prisijungusiems tiekėjams, ne vėliau kaip likus 4 dienoms iki pasiūlymų pateikimo termino pabaigos.
5. Kai tikslinama skelbime paskelbta informacija, perkančioji organizacija patikslina skelbimą ir prireikus pratęsti pasiūlymų pateikimo terminą protingumo kriterijų atitinkančiam laikotarpiui, per kurį tiekėjai, rengdami pasiūlymus, galėtų atsižvelgti į patikslinimus. Tarptautinio pirkimo atveju nėra daromi tokie esminiai pirkimo sąlygų pakeitimai, dėl kurių pirkimo procedūra būtų pritraukusi daugiau dalyvių.
6. Perkančioji organizacija, aiškindama (tikslindama) pirkimo sąlygas, užtikrina tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
7. Perkančioji organizacija nerengs susitikimų su tiekėjais dėl pirkimo dokumentų paaiškinimų. Tiekėjai savo iniciatyva gali atvykti į darbų atlikimo vietą ir apžiūrėti bei įvertinti pirkimo objektą.
8. Bet kokia informacija, pirkimo dokumentų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę tiekėjai). Perkančiosios organizacijos kontaktinis asmuo, įgaliotas palaikyti tiesioginį ryšį su tiekėjais – Pakruojo rajono savivaldybės administracijos Viešųjų pirkimų skyriaus vyriausioji specialistė Eglė Ilekytė, tel. + 370 421 69 085, el. p. [egle.ilekyte@pakruojis.lt](mailto:egle.ilekyte@pakruojis.lt).
9. Tiekėjo pirkimui pateiktas pasiūlymas reiškia, kad tiekėjas, prieš pateikdamas pasiūlymą susipažino Viešųjų pirkimų įstatymu, poįstatyminiais teisės aktais ir pirkimo sąlygomis, pirkimo sąlygos tiekėjui yra aiškios ir suprantamos.

**IX SKYRIUS**

**SUSIPAŽINIMO SU PASIŪLYMAIS PROCEDŪROS**

1. **Susipažinimo su tiekėjų pateiktais pasiūlymais pradžia –** **2025 m. kovo 3 d. ne anksčiau kaip** **9 val. 30 min.** Suėjus pasiūlymų pateikimo terminui, atveriami CVP IS priemonėmis pateikti pasiūlymai, vadovaujantis Viešųjų pirkimų įstatymo 44 straipsnio nuostatomis.
2. Susipažinimo su CVP IS priemonėmis gautais pasiūlymais procedūroje bei kituose komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros, tiekėjai arba jų įgalioti atstovai nedalyvauja.
3. Perkančioji organizacija neteikia informacijos tiekėjams apie pirkimo dalyvius ir jų pasiūlymus iki kol bus įvertinti pasiūlymai ir bus nustatytas pirkimo laimėtojas.

**X SKYRIUS**

**PASIŪLYMŲ NAGRINĖJIMAS**

1. Pateiktus pasiūlymus nagrinėja, vertina ir palygina komisija.
2. Įvertinama tiekėjo pateiktame EBVPD nurodoma informacija ir priimamas sprendimas dėl kiekvieno pasiūlymą pateikusio tiekėjo atitikties reikalavimams tiekėjui. Jeigu tiekėjas nėra pateikęs EBVPD arba pateikęs tik vieno subjekto EBVPD, perkančioji organizacija kreipiasi į tiekėją ir prašo šį dokumentą pateikti per protingą terminą, per kurį tiekėjas spėtų užpildyti EBVPD. Jeigu tiekėjas EBVPD yra pažymėjęs, kad reikalavimo tiekėjui neatitinka (pavyzdžiui, neatitinka kvalifikacijos reikalavimo arba egzistuoja pašalinimo pagrindas, kai tiekėjas nėra nurodęs, kad taiko apsivalymo priemones), perkančioji organizacija tokį tiekėją informuoja apie jo pasiūlymo atmetimą ir toliau tiekėjo pasiūlymo nevertina.
3. Jei pirkimo dokumentuose buvo numatyti reikalavimai dėl nacionalinio saugumo, įvertinama tiekėjo pateiktoje Atitikties deklaracijoje nurodoma informacija ir priimamas sprendimas dėl kiekvieno pasiūlymą pateikusio tiekėjo atitikties šiems reikalavimams. Jeigu tiekėjas nėra pateikęs Atitikties deklaracijos, jeigu taikytina, perkančioji organizacija kreipiasi į tiekėją ir prašo šį dokumentą pateikti per protingą terminą, per kurį tiekėjas spėtų užpildyti Atitikties deklaraciją. Jeigu tiekėjas Atitikties deklaraciją yra pažymėjęs, kad reikalavimų tiekėjui dėl nacionalinio saugumo neatitinka, perkančioji organizacija tokį tiekėją informuoja apie jo pasiūlymo atmetimą ir toliau tiekėjo pasiūlymo nevertina.
4. Jeigu tiekėjas kartu su EBVPD ir, jeigu taikytina, Atitikties deklaracija pateikia ir atitiktį reikalavimams tiekėjui įrodančius dokumentus, perkančioji organizacija jų šiame procedūrų etape nevertina.
5. Perkančioji organizacija, įvertinusi EBVPD pateiktą informaciją ir, jeigu taikytina, Atitikties deklaracijoje pateiktą informaciją, priima sprendimą dėl kiekvieno pasiūlymą pateikusio dalyvio atitikties reikalavimams ir kiekvienam iš jų ne vėliau kaip per 3 darbo dienas raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi keliamus reikalavimus atitinkantys tiekėjai. Jei tiekėjas šalinamas iš pirkimo, tiekėjui nurodomas jo pašalinimo pagrindas.
6. Jei tiekėjas nebuvo pašalintas – vertinamas jo pateiktas pasiūlymas:
   1. įvertinama, ar tiekėjų pasiūlytos kainos nėra per didelės, perkančiajai organizacijai nepriimtinos;
   2. įvertinama, ar pasiūlymai atitinka pirkimo dokumentuose nustatytus pirkimo objekto reikalavimus;
   3. įvertinama, ar pasiūlymai atitinka pirkimo dokumentuose nustatytus, su pirkimo objektu nesusijusius, reikalavimus,
   4. nagrinėjami, vertinami ir palyginami pirkimo dalyvių pateikti pasiūlymai, vadovaujantis pirkimo sąlygų nuostatomis;
   5. tikrinama, ar nebuvo pasiūlyta neįprastai maža kaina. Jeigu pasiūlymo kaina atrodo neįprastai maža, CVP IS susirašinėjimo priemonėmis kreipiamasi į tiekėją (supaprastinto pirkimo atveju – gali kreiptis į visus arba tik į ekonomiškai naudingiausią pasiūlymą pateikusį tiekėją), kad šis per nustatytą protingą terminą, pagrįstų pasiūlyme nurodyto pirkimo objekto ar jo sudedamųjų dalių kainą. Pagrįsti neįprastai mažą kainą prašoma Viešųjų pirkimų įstatymo 57 straipsnio 2–3 dalyse nustatyta tvarka;
   6. kreipiamasi į ekonomiškai naudingiausią pasiūlymą pateikusį tiekėją dėl aktualių dokumentų, patvirtinančių EBVPD ir, jeigu taikytina, Atitikties deklaracijoje nurodytą informaciją, pateikimo, jei, jų nebuvo paprašyta ir nebuvo įvertinta ankstesniuose pirkimo procedūros etapuose ir (arba) vadovaujantis pirkimo sąlygomis šių dokumentų nereikalaujama, pagal Viešųjų pirkimų įstatymo 51 straipsnio, Viešųjų pirkimų įstatymo 39 straipsnio 3 dalies ir 51 straipsnio 12 dalies reikalavimus. Jei perkančioji organizacija neturi pagrįstų abejonių dėl tiekėjo patikimumo, pažymų, patvirtinančių Viešųjų pirkimų įstatymo 46 straipsnyje nurodytų tiekėjo pašalinimo pagrindų nebuvimą (jeigu taikoma), pateikti neprašoma;
   7. atliekami kiti veiksmai susiję su pasiūlymų vertinimu.
7. Pasiūlyme nurodyta kaina visais atvejais laikoma neįprastai maža, jeigu yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčiųir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį.
8. Jei tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų gali prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi Viešųjų pirkimų ~~t~~arnybos nustatytomis Pasiūlymų patikslinimo, papildymo ar paaiškinimo taisyklėmis.
9. Komisija nenagrinėja tiekėjo pasiūlymo patikslinimų ar paaiškinimų, pateiktų po susipažinimo su tiekėjo pasiūlymu termino pabaigos, kurių komisija nebuvo prašiusi. Į tokius paaiškinimus ar patikslinimus nebus atsižvelgiama vertinant pasiūlymą.
10. Komisija bet kuriame procedūrų etape turi teisę bet kurio tiekėjo paprašyti pateikti dalį ar visus reikalavimus tiekėjui pagrindžiančius dokumentus, jeigu tai būtina siekiant užtikrinti tinkamą pirkimo procedūros atlikimą.
11. Komisija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo reikalavimais, pasiūlymas turi būti atmestas. Taikant šią nuostatą, pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir perkančioji organizacija pirkimo dokumentuose nėra nurodžiusi pirkimui skirtų lėšų sumos, išskyrus atvejus, kai atmetami visi gauti pasiūlymai. Šios dalies nuostata netaikoma, jeigu perkančioji organizacija ketina pasinaudoti Viešųjų pirkimų įstatymo 63 straipsnio 1 dalies 2 punkte nustatyta skelbiamų derybų sąlyga, kai leidžiama pakartotinai nebeskelbti skelbimo apie pirkimą.

**XI SKYRIUS**

**DERYBOS**

1. Pirkimo metu derybos nebus vykdomos.

**XII SKYRIUS**

**PASIŪLYMŲ ATMETIMO PRIEŽASTYS**

1. **Perkančioji organizacija atmeta pasiūlymą, jeigu:**
   1. tiekėjas turi būti pašalintas vadovaujantis pirkimo sąlygų nuostatomis dėl pašalinimo pagrindų, jeigu taikoma, taip pat ir tais atvejais, kai tiekėjas remiasi ūkio subjekto pajėgumais, arba pasitelkia subtiekėją ir jiems pagal pirkimo sąlygas keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir perkančiosios organizacijos nurodymu tiekėjas nepakeitė šio ūkio subjekto ar subtiekėjo į pašalinimo pagrindų neturintį ūkio subjektą;
   2. tiekėjas neatitinka pirkimo sąlygose nustatytų kvalifikacijos reikalavimų, jeigu taikoma, ir (ar), jeigu taikoma, kokybės vadybos sistemos ir aplinkos apsaugos vadybos sistemos standarto ir (ar) ūkio subjektas, kurio pajėgumais remiasi tiekėjas, netenkina jam keliamų kvalifikacijos reikalavimų, jeigu taikoma, ir (ar), jeigu taikoma, kokybės vadybos sistemos ir aplinkos apsaugos vadybos sistemos standarto ir perkančiosios organizacijos nurodymu nebuvo pakeistas į reikalavimus atitinkantį ūkio subjektą;
   3. tiekėjas, teikiant pasiūlymą, neišviešino subjektų, kurių pajėgumais (kvalifikacija) tiekėjas ketina remtis;
   4. tiekėjas pasiūlymą pateikė ne CVP IS priemonėmis (naudojant ne CVP IS „pasiūlymų dėžutę“);
   5. tiekėjo pasiūlymas neatitinka pirkimo sąlygų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis;
   6. tiekėjas per perkančiosios organizacijos nustatytą terminą nepatikslino, nepapildė, nepaaiškino savo pasiūlymo;
   7. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
   8. tiekėjo pasiūlyta kaina perkančiajai organizacijai yra per didelė ir nepriimtina. Jeigu šiuo pagrindu atmetamas ekonomiškai naudingiausias pasiūlymas, o perkančioji organizacija pirkimo sąlygose nėra nurodžiusi pirkimui skirtų lėšų sumos, kiti pasiūlymai negali būti nustatyti laimėjusiais;
   9. tiekėjo pasiūlyme nurodyta neįprastai maža kaina ir (ar) sąnaudos ir tiekėjas nepateikė tinkamų pasiūlytos mažiausios kainos ir (ar) sąnaudų pagrįstumo įrodymų;
   10. tiekėjo pasiūlymas, kuriame nurodyta neįprastai maža kaina ir (ar) sąnaudos, neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
   11. netenkinami pirkimo sąlygose nustatyti reikalavimai, susiję su nacionaliniu saugumu (kai taikoma);
   12. tiekėjas perkančiosios organizacijos prašymu nepratęsia pasiūlymo galiojimo ir (ar) pasiūlymo galiojimo užtikrinimo (kai taikoma);
   13. tiekėjas iki susipažinimo su pasiūlymais posėdžio pradžios nepateikia pasiūlymo iššifravimo slaptažodžio.
2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis, ne vėliau kaip per 3 darbo dienas nuo sprendimo priėmimo dienos.

**XIII SKYRIUS**

**PASIŪLYMŲ VERTINIMAS**

1. **Perkančioji organizacija ekonomiškai naudingiausią pasiūlymą išrenka pagal mažiausią kainą, kuri vertinama eurais.**
2. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

**XIV SKYRIUS**

**PASIŪLYMŲ EILĖ IR LAIMĖTOJO NUSTATYMAS**

1. Į pasiūlymų eilę įtraukiami tie tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, kai pasiūlymą pateikia arba įvertinus pasiūlymus liko tik vienas tiekėjas.
2. Prieš nustatydama laimėjusį pasiūlymą, perkančioji organizacija reikalauja, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius pirkimo sąlygose nurodytų pašalinimo pagrindų nebuvimą, įrodančius atitiktį pirkimo sąlygose nustatytiems kvalifikacijos reikalavimams ir, jeigu taikytina, patvirtinančius jo atitiktį kokybės vadybos sistemos ir (arba) aplinkos apsaugos vadybos sistemos standartams, reikalavimams dėl nacionalinio saugumo, išskyrus atvejus kai jų buvo paprašyta ir jie buvo įvertinti ankstesniuose pirkimo procedūros etapuose ir ši informacija vis dar yra aktuali, taip pat išskyrus atvejus kai vadovaujantis pirkimo sąlygomis šių dokumentų nereikalaujama. Perkančioji organizacija taip pat įvertina, ar ekonomiškai naudingiausią pasiūlymą pateikusio tiekėjo pasiūlymas neturėtų būti atmestas dėl kitų priežasčių. Jei ekonomiškai naudingiausią pasiūlymą pateikusio tiekėjo pateikti dokumentai patvirtina atitiktį pirkimo sąlygose keliamiems reikalavimams, tiekėjo pasiūlymas skelbiamas pirkimo laimėtoju. Laimėjusiu gali būti nustatytas toks pasiūlymas, kuris atitinka Viešųjų pirkimų įstatymo 45 straipsnio 1 dalyje nustatytas sąlygas.
3. Perkančioji organizacija dalyviams ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia informaciją, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą (jeigu taikoma). Perkančioji organizacija taip pat nurodo priežastis, dėl kurių buvo priimtas (jeigu buvo priimtas) sprendimas nesudaryti pirkimo sutarties.
4. Pirkimo sutartis turi būti sudaroma nedelsiant, bet ne anksčiau, negu pasibaigė atidėjimo terminas, kuris negali būti trumpesnis kaip 5 darbo dienos. Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų dalyvių.
5. Tiekėjas, kurio pasiūlymas nustatytas laimėjęs, sudaryti pirkimo sutarties kviečiamas raštu ir jam nurodomas laikas, iki kada jis turi sudaryti pirkimo sutartį. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad dalyvis atsisakė sudaryti pirkimo sutartį. Tuo atveju, arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto (jeigu nustatyta) pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.
6. Suinteresuoti dalyviai per 5 darbo dienas nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos gali prašyti perkančiosios organizacijos pateikti laimėjusį pasiūlymą.

**XV SKYRIUS**

**PRETENZIJŲ IR SKUNDŲ NAGRINĖJIMO TVARKA**

1. Ginčai ir pretenzijos nagrinėjami Viešųjų pirkimų įstatymo VII skyriuje nustatyta tvarka. Įvertinama, ar dėl pateikto atsakymo į pretenziją būtini pirkimo dokumentų patikslinimai. Jei taip, jie teikiami pirkimo dokumentų VIII skyriuje nustatyta tvarka ir terminais.

**XVI SKYRIUS**

**PIRKIMO SUTARTIES SĄLYGOS**

1. Sudaroma pirkimo sutartis atitiks laimėjusio tiekėjo pasiūlymą ir perkančiosios organizacijos pirkimo dokumentuose nustatytas pirkimo sąlygas. Sudarant pirkimo sutartį, joje negali būti keičiama laimėjusio tiekėjo pasiūlymo kaina ir pirkimo dokumentuose bei pasiūlyme nustatytos pirkimo sąlygos.
2. Viešųjų pirkimų tarnyba nėra priėmusi atskiro sprendimo dėl privalomo sutarties sąlygų taikymo viešiesiems pirkimams, todėl, vadovaujantis Viešųjų pirkimų tarnybos išaiškinimu, kol nebus parengtų tipinių sutarčių sąlygų, arba net kai jos bus parengtos, tačiau atskiru įsakymu nepadarytos privalomomis, tol jų naudoti nėra privaloma, atitinkamai pirkimo sutartį perkančioji organizacija rengia pati. **Bus sudaroma fiksuotos kainos kainodaros pirkimo sutartis. Pirkimo sutarties projektas pateikiamas pirkimo sąlygų 6 priede.**

**XVII SKYRIUS**

**BAIGIAMOSIOS NUOSTATOS**

1. Pirkimo procedūros, kurios neapibrėžtos šiose pirkimo sąlygose, vykdomos vadovaujantis Viešųjų pirkimų įstatymo ir poįstatyminių teisės aktų nuostatomis.

**XVIII SKYRIUS**

**PIRKIMO SĄLYGŲ PRIEDAI**

1. Pirkimo sąlygų priedai:
   1. 1 priedas. Pasiūlymo formos pavyzdys;
   2. 2 priedas. Techninis darbo projektas;
   3. 3 priedas. Tiekėjo pašalinimo pagrindai;
   4. 4 priedas. Europos bendrasis viešųjų pirkimų dokumentas;
   5. 5 priedas. Siūlomų specialistų sąrašo formos pavyzdys;
   6. 6 priedas. Pirkimo sutarties projektas.

#### \_\_\_\_\_\_\_\_\_\_\_\_\_\_\_

#### 

#### Pirkimo sąlygų

#### 1 priedas

**(Pasiūlymo formos pavyzdys)**

*(Herbas arba prekių ženklas)*

***(Tiekėjo pavadinimas)***

*(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)*

Pakruojo rajono savivaldybės administracijai

**PASIŪLYMAS**

**DĖL Pakruojo rajono Degėsių k. v. up. Plonė, up. Žioglupis ir juose esančių melioracijos statinių remonto ir priežiūros darbų \_\_\_\_\_\_\_\_\_\_\_\_\_\_\_\_\_\_**

*(data)*

*\_\_\_\_\_\_\_\_\_\_\_\_\_\_\_\_\_\_*

*(vieta)*

|  |  |
| --- | --- |
| Tiekėjo pavadinimas / Jeigu dalyvauja ūkio subjektų grupė, surašomi visi dalyvių pavadinimai |  |
| Tiekėjo adresas / Jeigu dalyvauja ūkio subjektų grupė, surašomi visi dalyvių adresai |  |
| Juridinio asmens kodas / Jeigu dalyvauja ūkio subjektų grupė, surašomi visi dalyvių įmonių kodai |  |
| Už pasiūlymą atsakingo asmens pareigos, vardas, pavardė, kontaktiniai duomenys (tel., el. p.) |  |
| Pirkimo sutarties sudarymo atveju, už pirkimo sutarties vykdymą atsakingo asmens pareigos, vardas, pavardė, kontaktiniai duomenys (tel., el. p.) |  |
| Pirkimo sutarties sudarymo atveju, pirkimo sutartį pasirašančiojo asmens pareigos, vardas, pavardė, kontaktiniai duomenys (tel., el. p.) |  |

1. Šiuo pasiūlymu pažymime, kad sutinkame su visomis pirkimo sąlygomis, nustatytomis:
   1. skelbime apie pirkimą;
   2. pirkimo sąlygose (kartu su priedais);
   3. pirkimo sąlygų paaiškinimuose (patikslinimuose), atsakymuose į tiekėjų klausimus;
   4. kitoje CVP IS priemonėmis pateiktoje informacijoje (toliau – pirkimo dokumentai).
2. Mes siūlome darbus už:

|  |  |  |  |  |
| --- | --- | --- | --- | --- |
| **Eil. Nr.** | **Pirkimo objektas** | **Kaina be PVM, Eur** | **PVM, Eur** | **Kaina su PVM, Eur** |
| 2.1 | Pakruojo rajono Degėsių k. v. up. Plonė, up. Žioglupis ir juose esančių melioracijos statinių remonto ir priežiūros darbai |  |  |  |

*Pastaba:*

*- kaina pasiūlyme nurodoma, paliekant du skaitmenis po kablelio. Jeigu tiekėjas nenurodo kainos, paliekant du skaitmenis po kablelio ir įrašo tik sveikuosius kainos skaičius, yra laikoma, kad po kablelio yra nuliai;*

*- bendra kaina turi atitikti pateiktų jos sudėtinių dalių sumą;*

*- tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis, dėl kurių PVM nemoka.*

Į kainą įeina visos išlaidos (įskaitant ir pirkimo sutarties vykdymo išlaidas), visi mokesčiai, elektroninių sąskaitų faktūrų pateikimas per SABIS kaštai ir PVM.

3. Teikdami šį pasiūlymą, mes patvirtiname, kad:

3.1. Mūsų siūloma kaina apima visas išlaidas ir visus mokesčius susijusius su darbų atlikimu.

3.2. Siūlomi darbai visiškai atitinka pirkimo dokumentuose nurodytus reikalavimus.

3.3. Prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.

3.4. Visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam pirkimo sutarties įvykdymui.

3.5. Žinome, kad:

3.5.1. jeigu perkančioji organizacija nustatytų, jog pateikti duomenys yra neteisingi arba pateikti dokumentai yra suklastoti, ji gali kreiptis į teismą ir išieškoti padarytus nuostolius;

3.5.2. perkančioji organizacija raštu pateiktą laimėjusį pasiūlymą (išskyrus atvejus, kai pirkimo sutartis sudaroma žodžiu), raštu sudarytą pirkimo sutartį, pirkimo sutarties pakeitimus, išskyrus informaciją, kuriai taikomi Viešųjų pirkimų įstatymo 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties sudarymo ar jos pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka, skelbia Centrinėje viešųjų pirkimų informacinėje sistemoje;

3.5.3. perkančioji organizacija tvarkys pateiktus asmens duomenis Lietuvos Respublikos asmens duomenų teisinės apsaugos įstatymo ir kitų tesės aktų nustatyta tvarka;

3.5.4. esame atsakingi dėl perteklinių asmens duomenų teikimo. Patvirtiname, kad teikdami ne savo, o kitų asmenų asmens duomenis, esame informavę tuos asmenis, vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (aktualios redakcijos) 13 str. arba reglamento 14 str.

4. Vykdant pirkimo sutartį pasitelksime kitus ūkio subjektus, kurių pajėgumais **remsimės** (pildyti tuomet, jei tiekėjas remsis kitų ūkio subjektų pajėgumais (t. y. kurių kvalifikacija remsis siekdamas atitikti pirkimo dokumentuose nustatytus kvalifikacijos reikalavimus)):

|  |  |  |
| --- | --- | --- |
| Eil. Nr. | Kito ūkio subjekto, kurio pajėgumais remiamasi, pavadinimas | Įsipareigojimų (pirkimo sutarties) dalis, kuriems pasitelkiami kiti ūko subjektai (numatomų įsipareigojimų pavadinimas, dalis procentais nuo pasiūlymo vertės arba dalis eurais) |
|  |  |  |

*Pastaba. Jeigu tiekėjas nenurodo kitų ūkio subjektų, laikoma, kad kvalifikacijai atitikti kiti ūkio subjektai nėra pasitelkiami.*

5. Vykdant pirkimo sutartį pasitelksime subtiekėjus, kurių pajėgumais **nesiremsime** (pildyti tuomet, jei tiekėjas nesirems subtiekėjus, pajėgumais (t. y. kurių kvalifikacija nesirems tam, kad atitikti pirkimo dokumentuose nustatytus kvalifikacijos reikalavimus, tačiau tiekėjas ketina juos pasitelkti pirkimo sutarties vykdymui ir jie tiekėjui yra žinomi)):

|  |  |  |
| --- | --- | --- |
| Eil. Nr. | Subtiekėjo pavadinimas | Įsipareigojimų (pirkimo sutarties) dalis, kuriems pasitelkiami subtiekėjai (numatomų įsipareigojimų pavadinimas, dalis procentais nuo pasiūlymo vertės), informacija apie su jais pasirašytas sutartis, ketinimo protokolus ir pan. |
|  |  |  |

6. Vykdant pirkimo sutartį pasitelksime kvazisubtiekėjus (specialistus):

|  |  |  |
| --- | --- | --- |
| Eil. Nr. | Kvazisubtiekėjo (specialisto) vardas, pavardė | Įsipareigojimų (pirkimo sutarties) dalies pavadinimas |
|  |  |  |

*Pastaba. Jeigu tiekėjas nenurodo kvazisubtiekėjų (specialistų), laikoma, kad kvazisubtiekėjai (specialistai) nėra pasitelkiami.*

7. Ši pasiūlyme nurodyta informacija, kuri vadovaujantis Viešųjų pirkimų įstatymo 20 straipsniu, yra konfidenciali (perkančioji organizacija šios informacijos negali atskleisti tretiesiems asmenims):

|  |  |
| --- | --- |
| Eil. Nr. | Dokumento ir/ar kitos informacijos ir/ar duomenų pavadinimas (rekomenduojama pavadinime vartoti žodį „Konfidencialu“) |
|  |  |

*Pastaba. Tiekėjui nenurodžius kokia informacija yra konfidenciali, laikoma, kad konfidencialios informacijos pasiūlyme nėra.*

8 Kartu su pasiūlymu pateikiami šie dokumentai:

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento lapų skaičius |
|  |  |  |

9. Pasiūlymas galioja iki datos nurodytos pirkimo dokumentuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

*(Tiekėjo arba jo įgalioto asmens pareigų pavadinimas) (Parašas) (Vardas, pavardė)*

#### 

#### Pirkimo sąlygų

#### 2 priedas

**TECHNINIS DARBO PROJEKTAS**

*(pateikiama atskirame dokumente)*

## Pirkimo sąlygų

## 3 priedas

**tiekėjo pašalinimo pagrindai**

Šiame priede sąvoka „tiekėjas“ suprantamas kaip tiekėjas, ūkio subjektų grupės nariai, ūkio subjektas, kurio pajėgumais, t. y. siekdamas atitikti kvalifikacijos reikalavimus, remiasi tiekėjas.

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **(Viešųjų pirkimų įstatymo (toliau – VPĮ)) straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
|  | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento.   Nurodyti dokumentai turi būti išduoti ne anksčiau kaip 180 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. *Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 180 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  *PASTABA.*  *Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.* |
|  | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 2¹ dalis**  EBVPD III dalies D2 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1. Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:  * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento.   Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančiusdokumentus. *Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Duomenys užfiksuojami paskutinę pasiūlymų pateikimo termino dieną.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento.   Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. *Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  *PASTABA.*  *Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.* |
|  | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:  <https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/>  Duomenys užfiksuojami paskutinę pasiūlymų pateikimo termino dieną. |
|  | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:  <https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/>  Duomenys užfiksuojami paskutinę pasiūlymų pateikimo termino dieną.  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas>  Duomenys užfiksuojami paskutinę pasiūlymų pateikimo termino dieną. |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu:  <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos-3/nepateike-finansiniu-ataskaitu-tiekejai-gali-buti-pasalinti-is-pirkimo-proceduros-1/>  Duomenys užfiksuojami paskutinę pasiūlymų pateikimo termino dieną. |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją.  Duomenys užfiksuojami paskutinę pasiūlymų pateikimo termino dieną. |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją.  Duomenys užfiksuojami paskutinę pasiūlymų pateikimo termino dieną. |

\_\_\_\_\_\_\_\_\_\_\_\_\_\_\_\_\_\_\_\_

#### Pirkimo sąlygų

#### 4 priedas

**EUROPOS BENRASIS VIEŠŲJŲ PIRKIMŲ DOKUMENTAS (EBVPD)**

*(pateikiama atskirame dokumente)*

sąlyg

## Pirkimo sąlygų

## 5 priedas

**(Siūlomų specialistų sąrašo formos pavyzdys)**

*(Herbas arba prekių ženklas)*

***(Tiekėjo pavadinimas)***

*(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)*

Pakruojo rajono savivaldybės administracijai

**SIŪLOMŲ SPECIaLISTŲ SĄRAŠAS**

|  |  |  |  |  |  |
| --- | --- | --- | --- | --- | --- |
| Eil. Nr. | Specialistai pagal pirkimo sąlygų 43.2 papunktį | Specialisto vardas, pavardė, pareigos vykdant pirkimo sutartį | Specialisto turimas atestatas arba kiti lygiaverčiai dokumentai, dokumentą išdavusios institucijos pavadinimas, atestato ar kito lygiaverčio dokumento numeris ir galiojimo laikas | Specialisto darbdavio pavadinimas, juridinio asmens kodas | Specialisto bendradarbiavimo su tiekėju teisinė forma |
|  |  |  |  |  |  |
|  |  |  |  |  |  |
|  |  |  |  |  |  |

PRIDEDAMA:

1. Kvalifikacijos atestatai arba kiti lygiaverčiai dokumentai;
2. Darbo arba kitų sutarčių išrašai (ar kiti dokumentai).

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_*

*(Tiekėjo arba jo įgalioto asmens (Parašas) (Vardas, pavardė)*

*pareigų pavadinimas)*

Pirkimo sąlygų

6 priedas

**(Pirkimo sutarties projektas)**

**Pakruojo rajono Degėsių k. v. up. Plonė, up. Žioglupis ir juose esančių melioracijos statinių remonto ir priežiūros darbŲ VIEŠOJO pirkimo-PARDAVIMO SUTARTIS**

202\_\_ m. \_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_

Pakruojis

**Pakruojo rajono savivaldybės administracija**, juridinio asmens kodas 288733050, kurios registruota buveinė yra adresu: Kęstučio g. 4, LT-83152 Pakruojis, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama [*pareigos, vardas pavardė*], veikiančio (-ios) pagal [*dokumentas, kurio pagrindu veikia asmuo*] (toliau – Užsakovas), ir

*Jeigu pasiūlymą pateikė vienas juridinis ar fizinis asmuo:*

[*Rangovo pavadinimas*], [*(juridinio) asmens kodas*], [*adresas*], atstovaujamas (-a) [*pareigos, vardas, pavardė*], veikiančio (-čios) pagal [*dokumentas, kurio pagrindu veikia asmuo*] (toliau – Rangovas),

*Jeigu pasiūlymą pateikė rangovų grupė:*

Rangovų grupė, susidedanti iš [*Rangovo pavadinimas*], [*(juridinio) asmens kodas*], [*adresas*], *(išvardijami visi grupės dalyviai)*, atstovaujamas (-a) [*rangovų grupę atstovaujančio asmens pareigos, vardas, pavardė*], veikiančio (-čios) pagal [*dokumentas, kurio pagrindu veikia asmuo – jungtinės veiklos sutarties pavadinimas, sudarymo data, numeris*] (toliau – Rangovas),

toliau Užsakovas ir Rangovas kiekvienas atskirai gali būti vadinami Šalimi, o abu kartu – Šalimis,

atsižvelgdami į tai, kad Užsakovas 20\_\_ m. \_\_\_\_\_\_\_\_\_\_\_\_\_\_ d. vykdė atvirą konkursą „Pakruojo rajono Degėsių k. v. up. Plonė, up. Žioglupis ir juose esančių melioracijos statinių remonto ir priežiūros darbųviešasis pirkimas“ (toliau – Pirkimas, Pirkimo ID – \_\_\_\_\_\_\_\_\_\_\_\_), o Rangovas 20\_\_ m. \_\_\_\_\_\_\_\_\_\_\_\_\_ d. pateikė pasiūlymą ir buvo pripažintas Pirkimo laimėtoju,

sudarė šią viešojo pirkimo-pardavimo sutartį (toliau – Sutartis) ir susitarė dėl Sutartyje išvardytų sąlygų.

**I SKYRIUS**

**SUTARTIES OBJEKTAS**

1. **Sutarties objektas – Pakruojo rajono Degėsių k. v. up. Plonė, up. Žioglupis ir juose esančių melioracijos statinių remonto ir priežiūros darbai** (toliau – Darbai). Reikalavimai Sutarties objektui, perkamų Darbų savybės ir orientacinės Darbų apimtys nustatytos techniniame darbo projekte (UAB „Šiaulių hidroprojektas“, 2024 m., Nr. 2024-01-MS-TDP). Darbai apima Darbų atlikimą, visų reikalingų leidimų ir licencijų gavimą, taip pat visus kitus darbus, kurie yra reikalingi ir būtini, kad būtų pasirašytas statybos užbaigimo dokumentas ir objektas(-ai) būtų perduotas(-i) eksploatuoti Užsakovui.

**II SKYRIUS**

**SUTARTIES OBJEKTO KAINA IR ATSISKAITYMO TVARKA**

1. Pradinės Sutarties vertė be pridėtinės vertės mokesčio (toliau – PVM) – \_\_\_\_\_\_\_\_\_\_\_\_(*įrašyti skaičiais*) Eur (*įrašyti žodžiais*).Darbų kaina be PVM – \_\_\_\_\_\_\_\_\_\_\_\_[*įrašyti skaičiais*] Eur (*įrašyti žodžiais*), PVM – \_\_\_\_\_\_\_\_\_\_\_\_ [*įrašyti skaičiais*] Eur [*įrašyti žodžiais*], **Darbų kaina su PVM** **– \_\_\_\_\_\_\_\_\_\_\_\_(*įrašyti skaičiais*) Eur [*įrašyti žodžiais*].**
2. Darbų kaina per visą Sutarties galiojimo laikotarpį nekeičiama, išskyrus Sutartyje nustatytus atvejus.
3. Į Darbų kainą yra įskaičiuoti visi Darbų atlikimo kaštai, statybinių medžiagų, įrangos bei priemonių įsigijimo išlaidos, visi mokami mokesčiai, rinkliavos ir kitos išlaidos, susijusios su Sutarties įsipareigojimų vykdymu.
4. Sutarčiai taikoma fiksuotos kainos kainodara.
5. Mokėjimai atliekami eurais (Eur) tokia tvarka:
   1. **Užsakovas** už tinkamai atliktus ir perduotus Darbus **Rangovui sumoka** pagal Rangovo pateiktus tinkamus atsiskaitymo dokumentus **ne vėliau kaip per 60 dienų** nuo tinkamai atliktų Darbų perdavimo ir tinkamų atsiskaitymo dokumentų pateikimo dienos;
   2. vykdant Sutartį, sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus šio straipsnio 12 dalyje nustatytus atvejus. Šiame straipsnyje elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Rangovas sąskaitas (taip pat ir išankstines sąskaitas, jei taikoma) privalo teikti tik elektroniniu būdu. Elektroninės sąskaitos, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos gali būti teikiamos tik naudojantis sąskaitų administravimo bendrosios informacinės sistemos (SABIS) priemonėmis. Užsakovas elektronines sąskaitas faktūras priima ir apdoroja naudodamasis SABIS priemonėmis;
   3. Užsakovas už perkamus Darbus Rangovui sumoka mokėjimo pavedimu į Rangovo nurodytą banko sąskaitą.
6. Užsakovas papildomai neapmokės už medžiagas, ar darbus kurie nėra nurodyti Sutartyje, bet be kurių suremontuotų melioracijos statinių nebus galima pripažinti tinkamais naudoti.

**III SKYRIUS**

**DARBŲ ATLIKIMO TERMINAS**

1. Darbų vykdymo pradžia yra laikoma Sutarties įsigaliojimo data. **Darbų atlikimo terminas – ne vėliau kaip iki 2025 m. lapkričio 30 d.** Sutartyje nustatytomis aplinkybėmis, Darbų atlikimo terminas gali būti pratęstas 1 kartą, ne ilgesniam kaip 1 mėnesio laikotarpiui. Darbų atlikimo terminas gali būti pratęstas tik dėl aplinkybių, kurios nepriklauso nuo Rangovo, taip pat dėl:
   1. išskirtinai nepalankių gamtinių sąlygų (taikoma Darbams, kurių kokybė priklauso nuo gamtinių sąlygų), kurios buvo nenumatomos arba kurių joks patyręs rangovas nebūtų galėjęs tikėtis ir tai įvertinti;
   2. pakeitimų atliekamų vadovaujantis Sutarties VIII skyriaus nuostatomis;
   3. bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo personalui, arba tretiesiems asmenims;
   4. aplinkybių numatytų Sutarties V skyriaus 14.3.1-14.3.10 papunkčiuose.

**IV SKYRIUS**

**DARBŲ PERDAVIMO IR PRIĖMIMO TVARKA**

9. Darbų rezultatas priimamas ir priėmimo dokumentai įforminami vadovaujantis Lietuvos Respublikos žemės ūkio ministro 2006 m. sausio 31 d. įsakymo Nr. 3D-35 „Dėl melioracijos techninio reglamento MTR1.11.01:2006 „Melioracijos statinių pripažinimo tinkamais naudoti tvarka“ patvirtinimo“ (aktualia redakcija) reikalavimais bei šios Sutarties sąlygomis:

* 1. Rangovas informuoja Užsakovą raštu apie Darbų užbaigimo datą pagal šią Sutartį ne vėliau kaip prieš 5 darbo dienas iki Darbų rezultato perdavimo Užsakovui ir pateikia Užsakovui atliktų Darbų dokumentaciją;
  2. Darbų rezultatas turi atitikti Lietuvoje galiojančių teisės aktų reikalavimus ir šios Sutarties keliamus reikalavimus.

1. Užsakovas gali nepriimti atliktų Darbų rezultato, jei jų perdavimo metu nustatomi trūkumai, kurie gali trukdyti naudoti objektą pagal paskirtį.
2. **Darbų rezultato perdavimo Užsakovui data (Darbų atlikimo data) yra melioracijos statinių pripažinimo tinkamais naudoti akto pasirašymo** **data.** Iki šio termino turi būti užbaigti visi Darbai, ištaisyti defektai bei Užsakovui perduoti visi su Sutarties objektu susiję dokumentai.

**V SKYRIUS**

**SUTARTIES ŠALIŲ ĮSIPAREIGOJIMAI**

1. Rangovas turi teisę:

12.1. naudotis Sutartyje, Lietuvos Respublikos melioracijos įstatyme ir kituose Lietuvos Respublikos teisės aktuose numatytomis Rangovo teisėmis.

1. Rangovas įsipareigoja:
   1. ne vėliau kaip per 10 darbo dienų nuo Sutarties įsigaliojimo dienos pateikti Užsakovui Darbų lokalines sąmatas. Darbų lokalinės sąmatos reikalingos ne Darbų kiekių Sutartyje fiksavimui. Darbų lokalinės sąmatos būtų naudojamos atsisakomų ir (ar) papildomų darbų įvertinimui, jeigu Sutarties vykdymo metu atsirastų toks poreikis;
   2. iki Darbų vykdymo pradžios pateikti Užsakovui derinti Darbų kalendorinį atlikimo grafiką, kuris, Sutarties vykdymo metu, Užsakovui sutikus, gali būti koreguojamas pagal Sutarties vykdymo eigą (Darbų sustabdymo ar kitais Sutarties nuostatų pagrindais), melioracijos mechanizmų judėjimo melioracijos objekte schemą;
   3. iki Darbų vykdymo pradžios skirti atestuotą Darbų vadovą ir pateikti Užsakovui įsakymo dėl Rangovo paskirto atestuoto Darbų vadovo teisės aktų nustatyta tvarka patvirtintą kopiją ir nurodyti šio asmens kontaktinius duomenis;
   4. atlikti Darbus, vadovaudamasis Darbus reglamentuojančiais teisės aktais, Pirkimo dokumentais. Pirkimo dokumentai yra neatskiriama Sutarties dalis;
   5. per visą Sutarties vykdymo laikotarpį Rangovas privalo turėti galiojantį aplinkos apsaugos vadybos sistemos standartą pagal Pirkimo dokumentuose nustatytus reikalavimus ir turėti tą patvirtinančius dokumentus, bei įdiegtos aplinkos apsaugos vadybos sistemos reikalavimus taikyti atliekant Darbus. Jeigu Rangovo ar ūkio subjektų grupės nario, ar subrangovo (jeigu vykdant Sutartį jie pasitelkiami) turimas aplinkos apsaugos vadybos sistemos sertifikato galiojimas baigiasi Sutarties vykdymo laikotarpiu, Rangovas privalo užtikrinti, kad bus pratęstas turimas sertifikatas (įsigytas naujas) ir pateikti tai pagrindžiančius dokumentus Užsakovui. Aplinkos apsaugos vadybos sistemos sertifikatas turi būti išduotas nepriklausomos įstaigos. Užsakovas priima ir kitus lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus;
   6. atlikti Darbus, vadovaudamasis Lietuvos Respublikos statybos įstatymu, Lietuvos Respublikos melioracijos įstatymu, melioracijos techniniu reglamentu MTR 2.02.01:2006 „Melioracijos statiniai. Pagrindiniai reikalavimai“, MND-29 „Plastmasinis drenažas ir jo įrenginiai“, MND-19 „Pagrindiniai griovių ir drenažo įrenginiai“, kitais Lietuvos Respublikoje galiojančiais privalomaisiais statybos techniniais reglamentais, normatyviniais aktais ir taisyklėmis, kitais teisės aktais reglamentuojančiais Darbų atlikimą (aktualiomis redakcijomis), techniniu darbo projektu ir šios Sutarties sąlygomis;
   7. derinti atliekamus Darbus su žemės sklypų savininkais ar nuomotojais bei kitais suinteresuotais asmenimis, kaip to reikalaujama Lietuvos Respublikos Žemės ūkio ministro 2009 m,. lapkričio 18 d. įsakymu Nr. 3D-883 patvirtintose Melioracijos darbus vykdančių subjektų ir melioruotos žemės naudotojų interesų suderinimo taisyklėse (aktualia redakcija);
   8. derinti atliekamus Darbus su UAB „Pakruojo vandentiekis“. Rangovui pažeidus inžinerines trasas, Rangovas įsipareigoja atstatyti jas savo lėšomis;
   9. vykdyti teisėtus Užsakovo reikalavimus, susijusius su Sutarties vykdymu;
   10. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Rangovui užbaigti Darbus šioje Sutartyje nustatytais terminais;
   11. užtikrinti, kad Sutarties sudarymo metu ir visą jos galiojimo laikotarpį Rangovo darbuotojai turėtų reikiamą kvalifikaciją ir patirtį, reikalingą Darbams atlikti, užtikrinti, kad Sutartį vykdys tik tokią teisę turintys asmenys. Rangovas turi pateikti atitinkamus dokumentus, įrodančius, kad Sutartį vykdys tik tokią teisę turintys asmenys, ne vėliau kaip iki Darbų vykdymo pradžios;
   12. keisti nurodytą Darbų vadovą tik gavus Užsakovo išankstinį raštišką sutikimą;
   13. užtikrinti, kad vykdant Darbus būtų naudojami statybos produktai, nurodyti techniniame darbo projekte ir atitiktų jame nurodytus reikalavimus. Statybos produktų keitimas galimas tik esant Užsakovo rašytiniam sutikimui;
   14. keisti Užsakovo patvirtintus projektinius sprendinius tik gavęs jo rašytinį sutikimą;
   15. garantuoti ir atsakyti už darbo saugumą objektuose, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta Darbų vykdymo teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Rangovas užtikrina, kad nebus pažeisti trečiųjų asmenų interesai;
   16. imtis visų priemonių Užsakovo jam patikėto turto saugumui užtikrinti ir prisiimti atsakomybę už bet kokį aplaidumą, dėl kurio tas turtas buvo prarastas arba sugadintas;
   17. savo sąskaita apsaugoti ir apginti Užsakovą, jo atstovus ir darbuotojus nuo bet kokių ieškinių, reikalavimų, nuostolių ar žalos, kylančių iš bet kokio Rangovo veiksmo ar neveikimo atliekant Darbus, įskaitant ir teisinių nuostatų pažeidimus arba trečios šalies teisių į patentus, prekinius ženklus ir kitas intelektinės bei pramoninės nuosavybės formas. Rangovas atsako tik už tuos ieškinius, reikalavimus, nuostolius ar žalą, kurie yra tiesiogiai susiję su jo sutartinių prievolių nevykdymu;
   18. sudaryti sąlygas Užsakovui bet kuriuo metu tikrinti Darbų atlikimo eigą ir kokybę;
   19. surašyti atliktų Darbų perdavimo-priėmimo aktą bei atliktų Darbų vertės pažymas. Darbų perdavimo-priėmimo dokumentacija turi būti detalizuota, aiški ir parengta pagal Užsakovo reikalavimus. Atliktų Darbų perdavimo-priėmimo aktus bei Darbų vertės pažymas pasirašo Rangovas, Užsakovas. Darbų perdavimo-priėmimo aktas turi būti suderintas su techninės priežiūros vadovu;
   20. gavęs Užsakovo rašytinį pranešimą apie nustatytus atliktų Darbų defektus, pašalinti juos per rašte nustatytą terminą;
   21. užbaigęs Darbus, nedelsiant pateikti visus reikiamus dokumentus dėl Darbų užbaigimo ir Darbų išpildomąją nuotrauką bei dalyvauti Darbų užbaigimo procedūrose šioje Sutartyje nurodytomis sąlygomis;
   22. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
2. Užsakovas turi teisę:
   1. tikrinti Darbų atlikimo eigą ir kokybę;
   2. duoti nurodymus Rangovui ir reikalauti jų vykdymo, jei Darbų atlikimo eigoje sistemingai pažeidžiami pagal Sutartį prisiimti įsipareigojimai;
   3. neatlikti mokėjimo už Darbus, jeigu mokėjimo sąskaitoje nurodyti neteisingi duomenys ar sąskaita pateikiama ne elektroninėmis priemonėmis ar atlikti Darbai neatitinka Sutartyje nustatytų reikalavimų ar kitais Sutartyje nustatytais atvejais;
   4. raštu sustabdyti Darbus dėl pasikeitusių, nuo Šalių nepriklausančių, objektyvių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos. Aplinkybės, dėl kurių gali būti stabdomi Darbai, yra:
      1. archeologiniai tyrinėjimai, kurie nebuvo numatyti, bet kuriuos būtina atlikti;
      2. papildomos projektavimo paslaugos (kai Darbai buvo perkami pagal techninį darbo projektą), be kurių negalima užbaigti Sutarties;
      3. trečiųjų šalių įtaka;
      4. sustabdytas finansavimas arba trūksta finansavimo;
      5. laiku neatlaisvinta Darbų vieta;
      6. būtinas papildomas laikas įvykdyti papildomų darbų viešąjį pirkimą;
      7. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis;
      8. fizinės kliūtys arba kitos nei klimatinės fizinės sąlygos, su kuriomis vykdant Darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;
      9. bet koks uždelsimas ar sutrikimas dėl Sutarties pakeitimo;
      10. kitos aplinkybės, kurios nebuvo žinomos Pirkimo vykdymo metu ir su kuriomis susidurtų bet kuris Rangovas.
3. Užsakovas įsipareigoja:
   1. teikti Rangovui visą turimą informaciją ir/ar dokumentus, reikalingus Darbams atlikti. Sutarties vykdymo laikotarpio pabaigoje visi dokumentai grąžinami Užsakovui;
   2. pasirašyti Darbų perdavimo-priėmimo aktą bei atliktų Darbų vertės pažymas per 5 darbo dienas nuo jų pateikimo arba nurodyti neatitikimus;
   3. apmokėti Rangovui už tinkamai atliktus Darbus šioje Sutartyje nustatyta tvarka;
   4. organizuoti suremontuotų melioracijos statinių pripažinimą tinkamais naudoti.

**VI SKYRIUS**

**DARBŲ KOKYBĖS GARANTIJA**

1. Rangovo atliktų Darbų kokybės garantiniai terminai yra nustatomi pagal Lietuvos Respublikos teisės aktus. Per šį terminą Užsakovas turi teisę pareikšti reikalavimus dėl Darbų rezultato trūkumų, kurie buvo nustatyti per garantinį terminą.
2. Trūkumai ar su Rangovo atliktais Darbais susijusios kitos problemos bei dėl jų atsiradusios pasekmės, kurie tampa pastebimi garantinio laikotarpio metu ir kurie atsirado dėl Rangovo kaltės, turi būti užfiksuoti raštu.
3. Garantinio laikotarpio metu atsiradusius defektus ar su Rangovo atliktais Darbais susijusias kitas problemas bei dėl jų atsiradusias pasekmes, Rangovas ištaiso savo sąskaita per trumpiausią įmanomą laiką nuo atitinkamo raštiško pranešimo, gauto iš Užsakovo. Jeigu medžiagų pristatymo laikotarpis yra ilgas Sutarties Šalys susitaria dėl konkrečios datos.
4. Jei Rangovas atsisako pašalinti dėl jo kaltės garantinio laikotarpio metu atsiradusius defektus ar su atliktais Darbais susijusias kitas problemas bei dėl jų atsiradusias pasekmes arba nepašalina nustatytu laiku, Užsakovas gali paskirti trečiąją šalį ištaisyti trūkumus Rangovo sąskaita.

**VII SKYRIUS**

**SUTARTIES ŠALIŲ ATSAKOMYBĖ**

1. Šalys įsipareigoja vykdyti Sutartį ir jos nepažeisti. Už sutartinių įsipareigojimų nevykdymą ar netinkamą vykdymą Šalys atsako Lietuvos Respublikos įstatymų ir kitų teisės aktų nustatyta tvarka.
2. Jei Užsakovas vėluoja apmokėti už atliktus Darbus, Rangovas turi teisę reikalauti delspinigių, kurių dydis yra 0,02 % nuo vėluojamos apmokėti sumos už kiekvieną pavėluotą dieną. Delspinigiai pradedami skaičiuoti kitą dieną nuo Sutartyje numatyto termino pasibaigimo, jeigu nėra kitų dokumentų, įteisinančių Sutarties laiko pratęsimą. Delspinigių sumokėjimas neatleidžia Užsakovo nuo pareigos vykdyti šioje Sutartyje prisiimtus įsipareigojimus.
3. **Sutarties įvykdymo užtikrinimas:**
   1. Rangovas, kad užtikrintų tinkamą Sutarties įvykdymą, privalo gauti ir pateikti Užsakovui Sutarties įvykdymo užtikrinimą bei pagal jį atliktą mokėjimą finansinei institucijai, išdavusiai Sutarties įvykdymo užtikrinimą, patvirtinantį dokumentą arba į Užsakovo nurodytą banko sąskaitą pervesti užtikrinimo vertės pinigų sumą (užstatą) ir Užsakovui pateikti tai patvirtinantį dokumentą ne vėliau kaip per 10 darbo dienų nuo Sutarties pasirašymo. **Sutarties įvykdymo užtikrinimo (arba užstato) suma yra 10 000,00 Eur*.*** Jei Rangovas per šiame papunktyje nustatytą laikotarpį Sutarties įvykdymo užtikrinimo (arba užstato) nepateikia, laikoma, kad Rangovas atsisakė sudaryti Sutartį.
   2. **Sutarties įvykdymo užtikrinimo būdai:** užstatas arba garantija (pagal Lietuvos Respublikos civilinio kodekso 6.93 str.) arba laidavimas (laidavimo sutartis) (pagal Lietuvos Respublikos civilinio kodekso 6.76 ir 6.77 str.) arba laidavimo draudimas (pagal Lietuvos Respublikos civilinio kodekso 6.987–6.1018 str.). Pavyzdinės Sutarties įvykdymo užtikrinimo formos pateikiamos Sutarties priede Nr. 3, Nr. 4.
   3. Sutarties įvykdymo užtikrinimas (arba užstatas) turi būti besąlyginis ir neatšaukiamas, išmokamas (arba, jeigu taikomas užstatas, Rangovui negrąžinama į Užsakovo sąskaitą pervesta užstato suma) pagal Užsakovo pirmąjį raštišką reikalavimą mokėti, reikalavimo nepagrindžiant, tačiau nurodant, kokie Rangovo sutartiniai įsipareigojimai buvo neįvykdyti arba vykdyti netinkamai.
   4. **Sutarties įvykdymo užtikrinimas įsigalioja jo išdavimo dieną arba atitinkamai nuo užtikrinimo sumos pervedimo į Užsakovo nurodytą banko sąskaitą ir turi galioti iki Darbų atlikimo termino pabaigos plius 30 dienų.** Jei Darbų atlikimo terminas yra pratęsiamas, arba yra sustabdomas, arba Rangovas vėluoja atlikti Darbus, atitinkamai turi būti pratęstas ir Sutarties įvykdymo užtikrinimo galiojimas (arba užstato sulaikymo terminas). Rangovas Sutarties įvykdymo užtikrinimo pratęsimą turi pateikti likus ne mažiau kaip 30 dienų iki galiojančio Sutarties įvykdymo užtikrinimo termino pabaigos pagal Sutartyje nustatytus reikalavimus.
   5. Sutarties įvykdymo užtikrinimu (arba užstatu) garantuojama ar laiduojama, kad Užsakovui bus sumokėta nustatyta pinigų suma ar atsakyta už Rangovo prievoles dėl to, kad Rangovas neįvykdė įsipareigojimų pagal Sutartį ar vykdė juos netinkamai. **Užsakovas turi teisę pasinaudoti Sutarties įvykdymo užtikrinimu (arba užstatu) esant esminiam Sutarties pažeidimui** (kaip tai apibrėžta Sutarties 35 punkte).Sutarties įvykdymo užtikrinimas (arba užstatas) netaikomas, jei Rangovas Sutartį pažeidžia ne dėl savo kaltės ir tai Rangovas pagrindžia dokumentais.
   6. Rangovui pažeidus Sutartį ir Užsakovui gavus Sutarties įvykdymo užtikinimo sumą (arba įsisavinus užstatą), Sutartis vykdoma iki visų Sutartyje nustatytų įsipareigojimų įvykdymo. Sutarties įvykdymo užtikinimo (arba užstato) sumos sumokėjimas neatleidžia Rangovo nuo pareigos vykdyti šioje Sutartyje prisiimtus įsipareigojimus. Rangovas tęsia Sutarties vykdymą ir pateikia naują Sutarties įvykdymo užtikrinimą (arba užstatą) parengtą pagal Sutarties nuostatas.
   7. Sutarties nutraukimo atveju dėl Rangovo įsipareigojimų netinkamo vykdymo, visuomet yra laikoma, kad Užsakovas patiria bent minimalius nuostolius, kurių Užsakovas neprivalo įrodinėti, ir Sutarties įvykdymo užtikrinimas (arba užstatas) nėra laikomas bauda.
   8. Jei Sutarties vykdymo metu Sutarties įvykdymo užtikrinimą išdavęs juridinis asmuo negali įvykdyti savo įsipareigojimų, Užsakovas raštu turi pareikalauti Rangovo per 10 darbo dienų pateikti naują Sutarties įvykdymo užtikrinimą.

**VIII SKYRIUS**

**PAKEITIMAI**

1. Užsakovas šiame skyriuje nustatytomis sąlygomis gali nurodyti daryti pakeitimus. pakeitimai gali apimti:
   1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus;
   2. bet kurio atskiro darbo atsisakymą arba Darbų apimties sumažinimą;
   3. Darbų kokybės ar kitų bet kurio atskiro darbo savybių pakitimus;
   4. bet kurį papildomą darbą, įrangą, medžiagas arba Darbų apimties padidinimą.
2. Pakeitimas pagrindžiamas dokumentais (pvz. defektiniu (pakeitimų) aktu, brėžiniais (įsk. techninio darbo projekto korektūrą pagal jo naują laidą), ar kitais dokumentais), kurie turi būti patvirtinti Rangovo, Darbų techninio prižiūrėtojo ir projektuotojo parašais, bei raštu suderinti su Užsakovu.
3. Pakeitimai gali būti atliekami vadovaujantis Lietuvos Respublikos viešųjų pirkimų įstatymo viešųjų pirkimų įstatymo 89 straipsnio 1 dalies 1-3, 5 punkto ir 2 dalies nuostatomis.
4. Jeigu pakeitimai atliekami pagal Lietuvos Respublikos viešųjų pirkimų įstatymo viešųjų pirkimų įstatymo 89 straipsnio 1 dalies 3 punkto nuostatas, nenumatytomis aplinkybėmis laikomos aplinkybės, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam Sutarties sudarymui, atsižvelgdamas į visas jo turimas priemones, konkretaus techninio darbo projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą rengiantis Sutarties sudarymui panaudotų išteklių ir numatomos jos vertės santykį.
5. Pakeitimas įforminamas rašytiniu papildomu susitarimu ir/ar protokolu dėl Darbų pakeitimo, nurodant Darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą. Toks papildomas susitarimas ir/ar protokolas turi būti patvirtintas ir pasirašytas Šalių ir laikomas sudėtine Sutarties dalimi. Atliktų darbų aktai turi atitikti pagal Užsakovo nurodymą atliktus pakeitimus.
6. Pakeitimai forminami ir įkainojami tokia tvarka:
   1. jei būtina/tikslinga **atsisakyti** atskiro darbo, ar būtina/tikslinga mažinti Darbų apimtis, Rangovas pateikia nevykdytinų darbų lokalinę sąmatą, kurioje nurodo nevykdytinų darbų kainas, ir, Užsakovui įvertinus Rangovo siūlymą, koreguojama Darbų kaina;
   2. jei Sutartyje numatytą atskirą darbą (ar jo dalį) būtina/tikslinga **keisti** kitu atskiru darbu, Rangovas pateikia nevykdytinų darbų lokalinę sąmatą, kurioje nurodo nevykdytinų darbų kainas, bei siūlymą dėl kitų darbų, t. y. vietoje nevykdomų darbų siūlomų atlikti darbų lokalinę sąmatą, ir, Užsakovui įvertinus Rangovo siūlymą, koreguojama Darbų kaina (jei reikia);
   3. jei būtina/tikslinga atlikti **papildomą** darbą ar būtina/tikslinga didinti Darbų apimtis, Rangovas pateikia siūlymą dėl papildomų darbų, t. y. papildomų darbų lokalinę sąmatą, ir, Užsakovui įvertinus Rangovo siūlymą, koreguojama Darbų kaina.
7. Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos techniniame darbo projekte, gali būti keičiamos tik Užsakovo sutikimu tiek, kiek toks keitimas neprieštarauja techninio darbo projekto (jo techninių specifikacijų, aiškinamųjų raštų, brėžinių) sprendiniams. Tokie keitimai pakeitimu nelaikomi.
8. Jeigu bet kuris statybos dalyvis Darbų vykdymo metu sužino apie techninio darbo projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti pakeitimą. Techninio darbo projekto klaida ar dokumento techninis trūkumas turi būti patvirtintas projektą rengusio projektuotojo.
9. Pagal Sutarties VIII skyriaus nuostatas įforminus pakeitimą Darbų kaina gali būti koreguojama papildomų/ keičiamų/ nevykdomų darbų sumomis sudarant papildomą susitarimą dėl Darbų kainos koregavimo. Papildomų/ keičiamų/ nevykdomų darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
   1. pritaikant Sutartyje numatytų Darbų kainą (jei Sutartyje nustatyti tam tikrų konkrečių Darbų įkainiai), jei įmanoma:
      1. pritaikant Sutartyje nurodytų Darbų įkainius, arba
      2. išskaičiuojant kainos dalį iš Sutartyje numatyto įkainio ar Sutartyje įkainotos atskiros Darbų sudedamosios dalies, vadovaujantis Sutarties 31.2 papunktyje nurodytu būdu arba
      3. pritaikant Sutartyje numatytus panašių darbų įkainius, vadovaujantis šio Sutarties 31.2 papunktyje nurodytu būdu. Panašus darbas yra panašaus pobūdžio ir (arba) atliekamas panašiomis sąlygomis kaip kuris nors kitas Sutartyje numatytas atskiras darbas. Panašius darbus turi pagrįsti ir nustatyti Užsakovas;
   2. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos, statybvietės) bei netiesiogines (pridėtines, pelno) išlaidas pagal Viešųjų pirkimų tarnybos direktoriaus įsakymu patvirtintos Kainodaros taisyklių nustatymo metodikos (toliau – Metodika) priedo „Tiesioginių ir netiesioginių išlaidų apskaičiavimo taisyklės“ nuostatas.
10. Jei Darbų faktinis kiekis skiriasi nuo orientacinių (projektinių) kiekių (skaičiuojant pinigine verte) daugiau kaip 15 procentų, skaičiuojant nuo pradinės Sutarties vertės, Darbų kaina keičiama dėl visų Darbų kiekių, viršijančių 15 procentų skirtumo ribą, atliekant Sutarties keitimą nustatyta tvarka ir taikant kiekių (apimčių) keitimo sąlygas, nurodytas Metodikos III skyriuje. Tokių Darbų kiekių vertės nustatymo, teikimo ir tvirtinimo procedūra atliekama analogiškai kaip pagal pakeitimų procedūrą, nurodytą Sutarties VIII skyriuje. Darbų kaina koreguojama sudarant rašytinį papildomą susitarimą ar protokolą dėl Darbų kainos koregavimo, kuris turi būti pasirašytas Šalių ir, kuris laikomas sudėtine Sutarties dalimi.
11. Darbų kaina gali būti koreguojama padidėjus arba sumažėjus PVM tarifui Darbų kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems Darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Darbų kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. Darbų kaina koreguojama sudarant rašytinį papildomą susitarimą ar protokolą dėl Darbų kainos koregavimo, kuris turi būti pasirašytas Šalių ir, kuris laikomas sudėtine Sutarties dalimi.
12. Darbų kaina gali būti keičiama dėl kainų lygio pokyčio bet kurios iš Šalių rašytiniu prašymu tokia tvarka:
    1. Peržiūros momentas yra Šalies prašymo kitai Šaliai peržiūrėti Darbų kainą gavimo diena. Rangovui mokėtinos sumos gali būti perskaičiuojamos tik už Darbus, o už kitus darbus, nei statyba (išpildomąją nuotrauką ir pan.) mokėtinos sumos negali būti perskaičiuojamos. Rangovui mokėtinos sumos už Darbus gali būti perskaičiuojamos, jeigu Valstybės duomenų agentūros (<https://osp.stat.gov.lt/>) kas mėnesį skelbiamo statybos sąnaudų elementų kainų indekso (toliau – Indeksas), labiausiai atitinkančio Darbų objekto rūšį, reikšmė pakinta daugiau kaip 0,05 koef. (pakitus mažiau nei 0,05 koef. Darbų kaina nebus perskaičiuojama) per bet kurį Darbų vykdymo laikotarpį. Darbų kaina perskaičiuojama dėl Indekso pokyčio, pagal Sutartį neišpirktų Darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

*K = IPb / IPr*

*Kur:*

*K – Indekso pokyčio koeficientas;*

*IPr – Indekso reikšmė laikotarpio pradžioje;*

*IPb – Indekso reikšmė laikotarpio pabaigoje;*

* 1. Laikotarpis yra bet koks laikotarpis, kurio pradžia yra ne ankstesnė negu Sutarties sudarymo (registracijos) diena, pabaiga – ne vėlesnė, negu paskutiniojo Atliktų darbų akto pagal Sutartį sudarymo diena;
  2. Šalys privalo sudaryti papildomą susitarimą dėl Darbų kainos perskaičiavimo per 10 darbo dienų nuo Šalies prašymo kitai Šaliai perskaičiuoti Darbų kainą pateikimo dienos. Šalys privalo papildomame susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą, perskaičiuotą Darbų kainą, perskaičiuotą Darbų ir Rangovo civilinės atsakomybės privalomojo draudimo (jeigu tai buvo privaloma) sumą – šios sumos turi būti padauginamos iš Indekso pokyčio koeficiento, bei kitą perskaičiavimui reikšmingą informaciją;
  3. Po to, kai Šalys sudaro papildomą susitarimą dėl Darbų kainos perskaičiavimo, perskaičiuotoji kaina taikoma Darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą pateikimo. Jeigu dėl papildomo susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos;
  4. Pirmoji Darbų kainos peržiūra gali būti atliekama ne anksčiau nei 6 mėnesiai po Sutarties sudarymo (registracijos) dienos. Sutarties kainos peržiūros dažnumas nėra ribojamas. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas;
  5. Jeigu Darbai vėluoja, uždelstų Darbų kaina neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05 koef.), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95 koef.);

**IX SKYRIUS**

**ESMINIS SUTARTIES PAŽEIDIMAS IR NUTRAUKIMAS**

1. Užsakovas turi teisę vienašališkai nutraukti šią Sutartį, ne vėliau kaip prieš 10 darbo dienų įspėjęs apie tai Rangovą ir privalo pareikalauti Sutarties įvykdymo užtikrinimo, dėl šių esminių Sutarties pažeidimų, jeigu:
   1. Rangovas nutraukia Darbus arba vėluoja atlikti bet kokią Darbų grupę pagal pateiktą Darbų kalendorinį atlikimo grafiką, manoma, kad Rangovas nebaigs Darbų per Darbų atlikimo terminą, ir nepateikia Užsakovui pagrįstų įrodymų, pateisinančių Darbų vėlavimą;
   2. Rangovas neįvykdo Darbų per nustatytą Darbų atlikimo terminą;
   3. Rangovas po raštiško Užsakovo įspėjimo per nustatytą laiką neįvykdo reikalavimų dėl Darbų kokybės ar kitų šios Sutarties sąlygų ir jas dar kartą pažeidžia;
   4. Rangovas nesilaiko Sutartyje nustatytų reikalavimų dėl aplinkos apsaugos vadybos sistemos standartų taikymo;
   5. Rangovas nevykdo prisiimtų įsipareigojimų už Sutartyje nustatytą Darbų kainą;
   6. Sutartį vykdo tokios teisės neturintys asmenys;
   7. Rangovas nepateikia Sutarties įvykdymo užtikrinimo pratęsimo likus ne mažiau kaip 30 dienų iki galiojančio Sutarties įvykdymo užtikrinimo termino pabaigos pagal Sutartyje nustatytus reikalavimus.
2. Užsakovas turi teisę vienašališkai nutraukti šią Sutartį, ne vėliau kaip prieš 10 darbo dienų įspėjęs apie tai Rangovą, jeigu Rangovui iškeliama bankroto byla, arba jei Rangovas laikinai sustabdo savo veiklą arba Rangovo veikla ne Rangovo iniciatyva yra sustabdoma.
3. Užsakovas taip pat gali Lietuvos Respublikos viešųjų pirkimų įstatymo 90 straipsnyje nurodytais atvejais ir tvarka vienašališkai nutraukti Sutartį, ne vėliau kaip prieš 10 darbo dienų įspėjęs apie tai Rangovą.
4. Nutraukus Sutartį Rangovas privalo perduoti iki Sutarties nutraukimo datos atliktus Darbus, Šalims pasirašant Darbų perdavimo-priėmimo aktą. Užsakovas privalo apmokėti už tinkamai atliktus Darbus, iš mokėtinų sumų išskaičiuojant baudas ir nuostolius, jeigu Sutartis nutraukiama dėl Rangovo kaltės.
5. Rangovas turi teisę vienašališkai nutraukti Sutartį, ne vėliau kaip prieš 10 darbo dienų įspėjęs apie tai Užsakovą, jeigu Užsakovas neatlieka mokėjimo už tinkamai atliktus Darbus pagal patvirtintus atsiskaitymo dokumentus ilgiau kaip 60 dienų.
6. Sutartis taip pat gali būti nutraukiama abiejų Šalių tarpusavio rašytiniu susitarimu.

**X SKYRIUS**

**NENUGALIMOS JĖGOS APLINKYBĖS**

1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (*force majeure*) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“).
3. Jei kuri nors Sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo.
4. Rangovas patvirtina, kad jis nežino apie nenugalimos jėgos aplinkybes (*force majeure*), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
5. Jeigu Sutarties Šalis, kurią paveikė nenugalimos jėgos aplinkybės (*force majeure*), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar šios Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių (*force majeure*) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (*force majeure*), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

**XI SKYRIUS**

**SubRANGOVAI ir subRANGOVŲ keitimo tvarka**

1. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau.
2. Sutarčiai vykdyti pasitelkiami šie subrangovai, kiti ūkio subjektai, kurių pajėgumais remiasi Rangovas: \_\_\_\_\_\_\_\_\_\_\_\_\_\_\_\_\_\_\_\_ [*įrašyti Sutarties priedas Nr. 2 „Rangovo pasiūlymo raštas“ nurodytus subrangovus, kitus ūkio subjektus, kurių pajėgumais remiasi Rangovas, jeigu tokių nėra įrašyti žodį ,,nėra“*].
3. Rangovas yra atsakingas už subrangovo, kitų ūkio subjektų, kurių pajėgumais remiasi Rangovas, vykdomą Sutarties dalį, lyg ją vykdytų pats ir privalo užtikrinti, kad subrangovas, kiti ūkio subjektai, kurių pajėgumais remiasi Rangovas, laikytųsi Sutarties nuostatų. Rangovas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
4. Rangovas įsipareigoja užtikrinti, kad Sutartį vykdys Pirkimo metu pasiūlyti ir kvalifikacinius bei kitus Pirkimo dokumentuose nustatytus reikalavimus atitinkantys subrangovai, ūkio subjektai, kurių pajėgumais Rangovas remiasi, specialistai.
5. Rangovas gali pasitelkti naujus subrangovus, keisti Sutartyje nurodytus subrangovus, kitus ūkio subjektus, kurių pajėgumais remiasi Rangovas, specialistus šiame Sutarties skyriuje nustatytais atvejais ir tvarka gavęs Užsakovo rašytinį sutikimą.
6. Rangovas Sutarties vykdymo metu gali inicijuoti naujo subrangovo pasitelkimą, subrangovo, kito ūkio subjekto, kurio pajėgumais remiasi Rangovas, specialisto numatyto Sutartyje, pakeitimą, raštu nurodydamas tokio keitimo motyvus.
7. Naujo subrangovo pasitelkimą, Sutartyje nurodyto subrangovo, kito ūkio subjekto, kurio pajėgumais remiasi Rangovas, specialisto keitimą iniciuojanti Šalis turi raštu kreiptis į kitą Šalį ir gauti jos rašytinį sutikimą. Šalis, į kurią kreipėsi, turi atsakyti ne vėliau, kaip per 5 darbo dienas ir tik pagrįstais atvejais turi teisę nesutikti. Šalims sutarus, Šalys raštu sudaro papildomą susitarimą, kuris tampa neatskiriama Sutarties dalimi.
8. Ūkio subjektas, kurio pajėgumais Rangovas rėmėsi, kad atitiktų Pirkimo dokumentuose nustatytus kvalifikacijos reikalavimus, gali būti keičiamas tik šiais atvejais:
   1. kai ūkio subjektas, kurio pajėgumais remiasi Rangovas, bankrutuoja, yra likviduojamas ar susidaro analogiška situacija;
   2. kai ūkio subjektas, kurio pajėgumais remiasi Rangovas, dėl objektyvių priežasčių (pavyzdžiui, specialistui atsisakius vykdyti įsipareigojimus, nutrūkus teisiniams santykiams su Rangovu ir pan.) nebegali vykdyti visų ar dalies Sutartyje numatytų įsipareigojimų.
9. Jeigu Pirkimo dokumentuose buvo kelti reikalavimai specialistams*,* specialistai gali būti pakeisti šiais atvejais:
10. Rangovo iniciatyva dėl objektyvių priežasčių (atostogų, ligos, nutrūkus darbo santykiams), pateikus duomenis apie numatomus naujai skirti specialistus bei jų kvalifikaciją patvirtinančius dokumentus;
11. Užsakovo iniciatyva, jei Užsakovas yra pagrįstai nepatenkintas Užsakovo Sutarties vykdymui paskirtu specialistu.
12. Jei subrangovui ar ūkio subjektui, kurio pajėgumais rėmėsi Rangovas, ar specialistui Pirkimo dokumentuose buvo keliami kvalifikacijos reikalavimai ar kiti reikalavimai, keičiamas subrangovas ar ūkio subjektas, kurio pajėgumais rėmėsi Rangovas, ar specialistas turi atitikti atitinkamus Pirkimo dokumentuose nustatytus reikalavimus. Rangovas privalo pateikti naujo subrangovo ar ūkio subjekto, kurio pajėgumais remiasi Rangovas, ar specialisto kvalifikacijos atitiktį ir atitiktį kitiems reikalavimams (jeigu buvo keliami) patvirtinančius dokumentus. Jeigu subrangovas ar ūkio subjektas, kurio pajėgumais remiasi Rangovas, ar specialistas neatitinka kvalifikacijos reikalavimų ar neatitinka kitų keltų reikalavimų, Užsakovas reikalauja, kad Rangovas pakeistų minėtą subrangovą ar ūkio subjektą, kurio pajėgumais rėmėsi Rangovas, ar specialistą reikalavimus atitinkančiu.
13. Reikalavimai dėl subrangovų, kitų ūkio subjektų, kurių pajėgumais remiasi Rangovas, specialistų nekeičia Rangovo atsakomybės dėl Sutarties įvykdymo.

**XII SKYRIUS**

**ASMENS DUOMENŲ TVARKYMAS**

1. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
2. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

**XIII SKYRIUS**

**KITOS SĄLYGOS**

1. Sutartis įsigalioja po abiejų Šalių Sutarties pasirašymo ir tinkamo Sutarties įvykdymo užtikrinimo pateikimo ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), nutraukiama įstatymu ar šioje Sutartyje nustatytais atvejais.
2. Visi ginčai, kylantys iš šios Sutarties, sprendžiami Šalių susitarimu. Nepavykus susitarti, ginčo sprendimas bet kurios iš Šalių iniciatyva gali būti perduotas spręsti teismui pagal Užsakovo buveinės vietą, nurodytą Juridinių asmenų registre, taikant Lietuvos Respublikos teisę.
3. Atsakingi asmenys:
   1. Užsakovo atstovas, atsakingas už Sutarties vykdymą – \_\_\_\_\_\_\_\_\_\_\_\_\_\_\_\_\_\_\_ [*įrašyti vardą, pavardę, pareigas, tel. nr., el. p.*]*.*
   2. Rangovo atstovas, atsakingas už Sutarties vykdymą – \_\_\_\_\_\_\_\_\_\_\_\_\_\_\_\_\_\_\_ [*įrašyti vardą, pavardę, pareigas, tel. nr., el. p.*]*.*
4. Bet kokie pranešimai, informacija, dokumentai ar korespondencija dėl Sutarties ar jos vykdymo turi būti įforminama raštu lietuvių kalba ir siunčiama paštu arba įteikiama asmeniškai Sutartyje nurodytais adresais arba šiame Sutarties skyriuje nurodytais elektroninio pašto adresais.
5. Šalys įsipareigoja nedelsiant pranešti viena kitai raštu apie Sutartyje nurodytų adresų ir šiame Sutarties skyriuje nurodytų atsakingų asmenų duomenų bei elektroninio pašto adresų pasikeitimą. Jei Šalis raštu praneša kitą adresą, nuo to momento pranešimai privalo būti pristatomi naujuoju adresu. Šalis, tinkamai nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.
6. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.
7. Šalys, pasirašydamos Sutartį, patvirtina, kad ją perskaitė, suprato jos turinį ir pasekmes, priėmė ją kaip atitinkančią jų tikslus.

Sutarties priedai:

1. Techninis darbo projektas.
2. Rangovo pasiūlymo raštas.
3. Sutarties įvykdymo užtikrinimo (laidavimo draudimo rašto) forma.
4. Sutarties įvykdymo užtikrinimo (garantijos) forma.

|  |  |  |
| --- | --- | --- |
| **Užsakovas:** |  | **Rangovas:** |
| *Užsakovo pavadinimas*  *Adresas*  *Juridinio asmens kodas*  *Tel. Nr.*  *Atstovo vardas, pavardė*  *Atstovo pareigos*  \_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_  (data) |  | *Rangovo pavadinimas*  *Adresas*  *Juridinio asmens kodas*  *Tel. Nr.*  *Atstovo vardas, pavardė*  *Atstovo pareigos*  \_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_  (data) |

**\_\_\_\_\_\_\_\_\_\_\_\_\_\_\_\_\_**

Sutarties

3 priedas

**SUTARTIES ĮVYKDYMO UŽTIKRINIMO (LAIDAVIMO DRAUDIMO RAŠTO) FORMA**

20\_\_ m. \_\_\_\_\_\_\_\_\_\_\_\_\_ \_\_\_\_ d. Nr. \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vieta)*

*(Laidavimo draudimo raštas turi būti pateiktas kartu su laidavimo draudimo liudijimo polisu)*

Sutarties registracijos data ir numeris: *(nurodykite datą ir numerį)*

Sutarties pavadinimas: *(nurodykite pavadinimą ir sutarties objektą)* (toliau – Sutartis)

Šis laidavimo draudimo raštas galioja kartu su laidavimo draudimo liudijimu (polisu) Nr. *(įrašykite numerį).*

Klientas *(įrašykite įmonės pavadinimą, įmonės kodą, adresą; jei tai jungtinė veikla, išvardinkite pilnus ūkio subjektų grupės narių pavadinimus, nurodydami jungtinės veiklos sutarties datą ir numerį)* (toliau – Draudėjas) yra sudaręs Sutartį, kurioje yra numatyta, kad Draudėjas privalo pateikti Sutarties sąlygų įvykdymo užtikrinimo laidavimo draudimo raštą.

Šiuo laidavimo draudimo raštu laiduotojas *(įrašykite laiduotojo pavadinimą, juridinį statusą ir adresą)* (toliau – Draudikas), besąlygiškai ir neatšaukiamai įsipareigoja sumokėti Pakruojo rajono savivaldybės administracijai, juridinio asmens kodas 288733050, (toliau – Naudos gavėjas), tinkamai vykdančiam Sutartyje numatytus įsipareigojimus, kurie turi įtakos Draudėjo Sutartyje prisiimtų įsipareigojimų tinkamam vykdymui, draudimo išmoką *[įrašykite laidavimo sumą skaičiais] ([įrašykite laidavimo sumą žodžiais ir valiutos pavadinimą]),* ne vėliau kaip per 10 darbo dienų, gavęs Naudos gavėjo pirmą raštišką reikalavimą mokėti (originalą), pasirašytą Naudos gavėjo, su nuoroda į šį laidavimo draudimą. Kartu turi būti pateikta rašto Draudėjui, kuriuo buvo reikalaujama, kad Draudėjas įvykdytų savo prievolę Naudos gavėjui, kopija. Naudos gavėjas neprivalo pagrįsti savo reikalavimo, tačiau privalo nurodyti, kurie Sutartyje numatyti Draudėjo įsipareigojimai nevykdomi (netinkamai vykdomi).

Šio laidavimo draudimo sąlygos yra tokios: Draudėjas atsako dėl bet kokių prievolių pagal Sutartį ir jos priedus pažeidimo, dalinio ar visiško jų nevykdymo ar netinkamo vykdymo.

Sutarties nutraukimo atveju dėl Kliento įsipareigojimų netinkamo vykdymo, visuomet yra laikoma, kad Naudos gavėjas patiria bent minimalius nuostolius, kurių Naudos gavėjas neprivalo įrodinėti, ir Sutarties įvykdymo užtikrinimas nėra laikomas bauda.

Draudikas neatsako už netesybų, palūkanų sumokėjimą bei Sutarties nevykdymą ar netinkamą vykdymą dėl nenugalimos jėgos aplinkybių (*Force Majeure*).

Šis įsipareigojimas yra privalomas Draudikui ir jo teisių perėmėjams. Draudikas įsipareigoja tik Naudos gavėjui, todėl šis laidavimo draudimo raštas yra neperleistinas ir neįkeistinas.

Draudiko įsipareigojimai įsigalioja nuo *(įrašykite datą)* dienos ir galioja iki *(įrašykite laidavimo draudimo galiojimo datą)* imtinai*.* Naudos gavėjui nepareiškus reikalavimo per 3 (tris) mėnesius po šio laidavimo rašto pabaigos, jis nustoja galioti.

Naudos gavėjui paprašius pratęsti laidavimo draudimo rašto galiojimo laikotarpį, Draudėjas įsipareigoja pranešti Draudikui apie tokį pratęsimą ir šio laidavimo draudimo rašto galiojimas Draudėjo prašymu Draudiko gali būti pratęstas.

Išduotam laidavimo draudimo raštui taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.

Šis laidavimo draudimo raštas išduotas Draudiko 20\_ m. \_\_\_ mėn. \_\_\_ dienos \_\_\_\_\_\_\_\_\_\_\_\_\_\_\_\_\_\_ patvirtintų \_\_\_\_\_\_\_\_\_\_\_\_\_\_\_\_\_\_\_\_\_\_\_\_ laidavimo draudimo taisyklių Nr.\_\_ (toliau – Taisyklės) pagrindu. Esant prieštaravimams tarp šio laidavimo draudimo rašto teksto ir Taisyklių nuostatų, pirmumo teisė bus teikiama šio laidavimo draudimo rašto tekstui.

Draudimo bendrovė:

*(Draudimo bendrovės pavadinimas)*

Įgaliotas asmuo:

*(parašas)* *(vardas ir pavardė)*

Sutarties

4 priedas

## **SUTARTIES ĮVYKDYMO UŽTIKRINIMO (GARANTIJOS) FORMA**

20\_\_ m. \_\_\_\_\_\_\_\_\_\_\_\_\_ \_\_\_\_ d. Nr. \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vieta)*

Kliento *(rašykite įmonės pavadinimą, įmonės kodą, adresą; jei tai jungtinė veikla, išvardinkite pilnus ūkio subjektų grupės narių pavadinimus, nurodydami jungtinės veiklos sutarties datą ir numerį)* (toliau – Klientas) įsipareigojimai pagal su Pakruojo rajono savivaldybės administracija, juridinio asmens kodas 288733050, (toliau – Garantijos gavėjas) *(nurodykite sutarties registracijos datą, pavadinimą)* sutartį Nr. *(nurodykite sutarties registracijos numerį)* (toliau – Sutartis) dėl *(nurodykite sutarties objektą)* turi būti užtikrinti garantija.

*(Įrašykite banko ar kitos kredito įstaigos pavadinimą, juridinio asmens kodą), atstovaujamas (nurodykite banko ar kitos kredito įstaigos filialo pavadinimą)* filialo, *(nurodykite adresą)* (toliau – Garantas), šioje garantijoje nustatytomis sąlygomis neatšaukiamai įsipareigoja ne vėliau kaip per 10 darbo dienų sumokėti Garantijos gavėjui *(įrašyti sumą skaičiais), ([įrašyti sumą žodžiais, valiutos pavadinimą])*, gavęs pirmą raštišką Garantijos gavėjo reikalavimą mokėti (originalą), kuriame nurodytas garantijos Nr. *(įrašyti garantijos numerį)*, patvirtinantį, kad Klientas neįvykdė ar netinkamai vykdė sutartinius įsipareigojimus pagal Sutartį (bet koks Kliento prievolių pagal Sutartį ir jos priedus pažeidimas, dalinis ar visiškas jų neįvykdymas ar netinkamas jų vykdymas), nurodant kokios Sutarties sąlygos nebuvo įvykdytos/vykdytos netinkamai. Garantijos gavėjas neprivalo pagrįsti reikalavime nurodyto Sutarties sąlygų neįvykdymo ar netinkamo vykdymo.

Šis įsipareigojimas privalomas Garantui ir jo teisių perėmėjams ir patvirtintas Garanto antspaudu *(nurodykite garantijos išdavimo datą).*

Garantas įsipareigoja tik Garantijos gavėjui, todėl ši garantija yra neperleistina ir neįkeistina.

Bet kokius raštiškus pranešimus Garantijos gavėjas turi pateikti Garantui kartu su Garantijos gavėją aptarnaujančio banko patvirtinimu, kad parašai yra autentiški.

Ši garantija galioja iki *(nurodykite garantijos galiojimo datą).*

Visi Garanto įsipareigojimai pagal šią garantiją baigiasi, jei:

1. Garantijos gavėjas nepareiškia reikalavimo per 3 (tris) mėnesius po šios garantijos pabaigos. Garantas aukščiau nurodytu adresu nebus gavęs Garantijos gavėjo raštiško reikalavimo mokėti (originalo) ir Garantijos gavėją aptarnaujančio banko patvirtinimo, kad parašai yra autentiški.

2. Garantui yra grąžinamas garantijos originalas su Garantijos gavėjo prierašu, kad:

2.1. Garantijos gavėjas atsisako savo teisių pagal šią garantiją;

arba

* 1. Klientas įvykdė šioje garantijoje nurodytus įsipareigojimus.

Šiai garantijai taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Garanto pavadinimas)*

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_ \_\_\_\_\_\_\_\_\_\_\_\_

*(įgalioto asmens pareigos) (parašas) (vardo raidė, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_ \_\_\_\_\_\_\_\_\_\_\_\_

*(įgalioto asmens pareigos) (parašas) (vardo raidė, pavardė)*

*PASTABOS:*

*Sutarties įvykdymo užtikrinimas, neatitinkantis šiose pavyzdinėse formose nustatytų reikalavimų, nebus priimamas. Negali būti nurodyta, kad Draudikas/Garantas atsako tik už tiesioginių nuostolių atlyginimą. Draudikas/Garantas neturi teisės reikalauti, kad Naudos/Garantijos gavėjas pagrįstų savo reikalavimą.*

*Pažymėtos pasirinkimo galimybės, priklausomai nuo Sutarties objekto, nereikalingi žodžiai turi būti išbraukti.*

*Kartu su sutarties įvykdymo užtiksenimu tiekėjas turi pateikti ir įmokos sumokėjimą įrodančius dokumentus.*

*Laidavimo sutartis, bet ne laidavimo draudimas, gali būti pateikiama laisva forma, kuri turi atitikti Sutartyje nustatytas sąlygas.*

## \_\_\_\_\_\_\_\_\_\_\_\_\_\_\_\_\_\_\_\_\_